url: =LESSON 7 | Feb. 9 – 15 PEENGKUL SAGIHTE ~ MUC\nLESSON 7 | Feb. 9 – 15 PEENGKUL SAGIHTE\nAdmin 8:35:00 PM Articles, Sabbath School Lesson\nLESSON 7 Feb. 9 – 15\nTu Kaal Sung Sim Ding: Mang. 8: 1- 13; 10: 1- 11; 11: 1- 13; Gam. 10: 8 – 10; Eze. 10:2; Dan. 12: 6, 7; Siam. 16.\nKAMNGAH: “A sagihna vantungmi in a peengkul a tum ciangin ama nasem kamsangte tungah a gensa bangin Pasian in ama ip thusim a geelte hong semkhia ding hi,” a ci hi (Mang. 10: 7).\nCiaptehna nga-na a kihon ciangin bawlsiatna thuak a citak Pasian’ mite kiko-na thu i kikum khin hi. Tua bang gimthuak mite in biakna tau panin, bang tan vei gimna thuak lai-in, cik ciangin Pasian in thukhenin thukkik ding hiam ci-in a kiko mite hi (Mang. 6:10). Tua laitakin vantung pan aw khat in amaute gimthuak in a sawt lo-in bei ding hi, cihna aw hong ging hi. Amau a bawlsia mite tungah Pasian in a thukhen ni ding a sawt lo-in hong tung ding hi. Mang. 6: 15- 17 in Jesuh in leitungah hong kumsuk kikin, a mite a bawlsia mawhnei mite tungah thukhenna pulaak hi.\nCiaptehna nga-na in Abel a kipan leitung bei dong a om gimna thuak Pasian’ mite leh Pasian in mawhnei mite tungah a thukhenna limcing hi (Mang. 19: 2). Gimna thuak Pasian’ mite in a thungetnate uh Pasian in dawng hi, cih muangngam uh hi.\nPeengkul sagihte in Pasian in gim thuak a mite honkhia-in, amaute a bawlsia mite tungah thukhenna pulaak hi. Peengkul sagihte in Pasian in a mite’ gimthuakna a kin lo hi lo hi, cih hong phawksak hi.\nMi Siangtho-te’ Thungetna\nMang. 8 sungah Pasian mai-ah vantungmi sagih in a tawi uh peengkulte mut ding kipan uh hi. Peengkul a mut ma-un peengkulte’ deihna leh ngimna pulaak hi.\nMang. 8: 3, 4 sim in. Jerusalem biakbuk sung a kibawl biakpiaknate ngaihsun in. Nitak biakpiakna dingin tuuno in meihal biakna tau tungah kigo hi. Tuuno sisan khempeuh meihalna tau-phungah kisungkhia hi.A kiseh siampi pa in biakbuk sung pan meivak la-in Siangtho Mun a om kham tawh tau tungah meihal pia hi. Siampi pa in biakbuk sung pan a hong pusuak khiat ciangin meivakna hemkhia hi. Tua khit ciangin siampi sagihte in, tua ni aa dingin biakpiakna kimansiang ahihlam pulaak nadingin a peengkul ciat uh mut hi.\nMang. 8: 3- 5 sung a nitak biakpiakna tawh kipawl thute ngaihsun in. Vantungmite in paknamtui kuang la-in biakna tau panin mei-am la uh hi” cih thu in thupi hi. Paknamtui in Pasian’ mite thungetna limcing hi (Mang. 5:8). Tua hi-in vantungmite in bawlsiatna thuak Pasian’ mite thungetna Pasian mai-ah vapuak uh hi. Tu-in amaute thungetna Pasian in za hi.\nMang. 8: 3-5 in peengkul thu pawlkhat pulaak hi. ( a). Peengkul sagihte in Pasian’ mite a bawlsia, Pasian a langpang mite tungah Ama thukhenna limcing hi. ( b). Tuuno bangin Jesuh in sihna a thuak a kipan Nihvei masiah peengkul kitum hi (Mang. 11: 15 – 18).\nMang. 8:5; Eze. 10:2 sim in. Pasian’ mite a bawlsia mite tungah kilawn meikuang in koi pangin hong pai hiam? Koi bangin Ezekial mangmuhna, Jerusalem tungah kibua meikuang in, Mangmuhna Bu sung peengkul limciina teltheih ding hong huh hiam?\nVantung biakna tau panin meihal la-in leitungah hong kia suk hi. Hih meikung in misiangtho-te’ thungetna hangin leitungah hong kia suk hi. Peengkul sagihte in bawlsiatna thuak misiangtho-te’ thungetna hangin Pasian in leitung thukhenna limcing hi. Pasian’ mite kimangngilh lo hi. Pasian in amaute aitangin migilote tungah thukhen ding hi.\nPeengkulte ii Khiatna\nPasian in a mite a hotkhiat pulaak dingin Thuciam Lui sunga peengkul limciinna tawh pulaak hi. Nidanglai Israel mite aa dingin peengkul in khiatna lianpi nei hi ( Gam. 10: 8-10; 2Khang. 13: 14, 15). Peengkul a kimut ciangin biakbukah biakna pia dingin mite kigingkholsak hi. Galdo ding a om ciang, anlak hun ciang leh pawi hun ciangin peengkul mut uh hi.\nPeengkul mutna leh thungetna tomkhawm hi. Biakpiak, pawi hun a kipan mihingte in Pasian tawh a thuciamte uh peengkul in phawksak hi. Tua banah peengkul in Topa Ni dingin mite kigingkholsak hi (Joel 2:1). Gal kido laitakin peengkul a mut uh ciangin, Pasian in a mite honkhia dingin thungen uh hi. Hih thu siksanin Mangmuhna Bu in peengkul limciinna zangkik hi.\nMang. 8: 13; 9:4, 20, 21 sim in. Peengkul sagihte a kimut ciangin kua-te in thukhenna thuak ding hiam?\nPasian’ mite in a gimthuakna panun suahtakna a ngah nadingun Pasian tungah a kiko-nate uh peengkul in limcing hi. Ciaptehnate in Pasian’ mite nunna zia limcing hi; peengkul in Pasian’ mite a bawlsia leitung mite tungah thukhen ding limcing hi (Mang. 8:13). Tua banah a zekai luatma-in a mawhnate kisik dingin pengkul in vauhilhkholhna limcing hi.\nPeengkul sagihte in John hun a kipan leitung bei dong huamkhin hi (Mang. 11: 15- 18). Peengkulte in vantungah mawh thuumsakna a om laitakin (Mang. 8: 3-6); leitungah hotkhiatna thu a kigen hun sungin (Mang. 10: 8- 11: 14) kimut hi. Thukhen ding ciangin peengkul kimut ciangin, tua in, leitung sehthum huamkha hi. Peengkul sagihna in mawhna khempeuh bei-in Pasian in leitung a uk ding tangko hi. Peengkul sagihna in pawlpi sagihte khitteh hong zomto pah ding hi.\n(a) Peengkul khatna leh nihna in Khrih a that minamte leh pawlpi masa a bawlsia mite, Pasian langpang Jerusalem leh Roman Empire tungah thukhenna pulaak hi.\n(b) Peengkul thumna leh li-na in pawlpi kipuahphatma (AD 1300 – 1600) kikal sung limcing hi.\n(c) Peengkul nga-na leh gukna in AD 1700, mihing thutheihna hong khan mahmah hun sung huam hi. Hih hun sungin thuman lo nasepna khang semsemin, Armageddon buai-na sung huam hi.\nLeitung in sihna, sisan luanna tawh kidim hi. Koi bangin hih bang gimnate in Jesuh sung a kamciamte hong phawksak hiam?\nLaibu Lemsa-in A Tawi Vantungmi\nPeengkul gukna in leitung hun bei dong a thupiangte pulaak hi. Hunbei madeuhin Pasian’ mite in bang sem ding uh hiam? Peengkul sagihna kimut ma, hun bei ma-in Pasian’ mite in bang sep ding nei uh hiam?\nMang. 10: 1-4 sim in. Bang thupiang kigelh hiam?\nTua laibu a tawi vantungmi in Khrih’ melpua hi. Ama khe in leitung leh tuipi sik hi. Na khempeuh uk ahihna leh a sawtlo-in mun khempeuhah a nasep ding limcing hi. Humpi bangin awging ngaih mahmah tawh kiko hi. Humpi in Pasian’ aw limcing hi (Hos. 11: 10). John in kekkhia-in vanging aw a ciapteh ding kiphal lo hi. Tua thute in John tungtawnin kilaak lo mailamah a piang ding thute hi.\nMang. 10: 5-7 leh Dan. 12: 6, 7 simkak in. A thu kibang a pulaak uh in bang thu hiam?\nVantungmi in “na khempeuh a bei ding hun hong tung” hi ci-in a pulaak (Mang. 10: 6) Greek laimal ‘chronos’ in a kiciangtan hun bei ding pulaak hi. Dan. 12: 6, 7 in, vantungmi in mi siangtho-te kibawlsiat ding hun pulaak hi. “Khrih hong kumkikma-in genkholhna om ding a, tua khitah genkholhna om nawn lo ding hi.AD 1842–1844 khitah genkholhna kipiak nawn lo hi. Genkholhna hun sau pen in AD 1844 dong huam hi.” Ellen G. White Comments, The SDA Bible Commentary, vol. 7., 971.\nHih in genkholhna tawh kisai ni, kha, kum sehkholh a lauhuai-na zia hong hilh hi lo hiam?\nTua Laizial Nekna\nMang. 10: 8-11 sim in. Lai Siangtho sungah ne cih kammal in, midangte tungah gensawn dingin Pasian in a hong piak thute sangthei cih limcing hi (Eze. 2: 8 – 3:11; Jer. 15:16). Pasian kammal i pom ciangin lungdamna thu hoih hi napi, midang tungah i gen sawn ciangin, mi tampi in tua hotkhiatna thu nial ahih manun dahna, a deihhuai lo thute hong piang hi. Hun nunung a thupiang ding genkholhna tawh kisai Daniel gen thute in tua laizial ne dingin John a kisawl ciangin a kam sungah khum napi, gilpi-ah khaa hi. Hih munah John in pawlpi, thu-um mite limcing hi. Daniel’ genkholhna bangin ni 1260 a tangtunteh, thu-um mite’ tuahkhak thute limcing hi. John muh thute in, kum 2300 genkholhna a cin ciangin thu-um mite lungkhiatna lianpi thu kihel hi.\nDaniel’ genkholhna siksanin Miller leh a nungzuite ngaihsutna-ah Khrih hong pai ding hun in 1844 kum sung hi ding hi, ci uh hi. Amaute in hih thu hangin lungdam mahmah uh hi. Ahi zongin Khrih in 1844 kumin hong pai lo hi. Tua hangin thu-um mite lungkia mahmah uh hi. Amaute pulaak thu in lungkia-sak hi. “Hilhkholhna” pulaak dingin John kisawl a, tua hilhkholhna sungah Sababth thu-um Adventist mite zong kihel hi. Adventist pawlpi in Daniel genkholh mah bangin Khrih hong pai kik ding tangko hi.\nMang. 11: 1, 2 sim in. John in bang sem dingin sawlna ngah hiam?\nMang. 11: 1, 2 in Mang. 10 sunga thu tawh kizom hi. John in biakpiakna nei mite a kipan biakbuk, meihalna tau teh dingin sawlna ngah hi. Lai Siangtho sungah pi-ciang tawh teh cih kammal in thukhenna limcing hi (Matt. 7:2). Eite aa dingin Jesuh in siampi nasepna mun vantung biakbuk tehding thupiak om hi. Biakbuk, meihalna tau leh biakpiakna pia mite in Mawhsuutpi Ni (Atonement Day) limcing hi (Siam. 16: 16 – 20). Mawtsuutpi Ni in Pasian in a mite a sittel ni; mawhna thukhen ni hi. Tua ahih manin Mang. 11: 1 in Jesuh hong pai madeuh a thukhenna om ding hi, ci-in hong hilh hi. Hih thukhenna in biakpiakna pia mite – Pasian’ mite tungah thukhenna hi.\nMang. 11: 1 in hotkhiatna thubulpi in vantung biakbuk thupuak hi, cih hong hilh hi. Biakbuk thu in Pasian zia le tong pulaak hi. Tua thu in Khrih hong sihna leh Ama dikna bek in mimawhte a hong kitatna ding hi, ci-in hong hilh hi. Hih thu in hotkhiatna thu bulpi hi.\nSisan in Mawhsuutpi Ni thubulpi hi (Siam. 16) Koi bangin thukhenna in hotkhiatna lungdamna thu hi, ci-in na telthei hiam? Bang hangin thukhenna thu in thupi mahmah hiam?\nMang. 11: 3-6 sim in. Koi bangin teci nihte in siampi sem Zerubbabel leh Joshua, amau panmun limcing hiam? Zech. 4:2, 3, 11 – 14.\nTeci nih thu in Jew mite thukhenzum pan hong piang hi. Thukhenna-ah teci nih lo-in thuman kipsak lo uh hi (John 8: 17). Teci nih in Lai Siangtho limcing hi. Tua banah Lai Siangtho thuman teci pang Pasian’ mite zong limcing hi. Tua hi-in Lai Siangtho leh Lai Siangtho thuman teci pang mite kikhen lo hi. Bang hang hiam cihleh Pasian’ mite in Lai Siangtho thuman tangko dingin sawlna ngah hi.\nTeci nihte in kum 1260 sung tawntung (AD 538 – 1798) ippi silh uh hi. Mang. 10:11 sungah John in genkholhna pulaak dingin kisawl hi. Hih genkholhna thu mun khempeuhah kipulaak ding hi. Ippi puan in Pasian’ mite thuak ding dahna, (Pian. 37: 34); hamsatna ding limcing hi.\nMang. 11: 7 – 13 sim in. Genkholhna ni 1260 a bei ciangin teci nih tawh kisai bang thu piang hiam?\nTeci nihte a thah sapi in Satan’ omna mun panin hong pai hi. Hih in Pasian om lo hi, a ci mite in Lai Siangtho a langpanna leh biakna hangin French gam sung buai-na (French Revolution) limcing hi. Pasian biakna a langpang ki-ukna gam in Sodom bangin siatna dim hi; Egypt bangin Pasian theihtelna om lo hi; Jerusalem khuapi bangin Pasian langpanna tawh kidim uh hi. Jerusalem in Jesuh tungah a bawl bangin tu-in zong biakna langpan ki-ukna tawh Lai Siangtho langpan uh hi.\nTeci nihte a hong hinkikna in French gam buai khit ciangin Lai Siangtho itna hong khang semsem limcing hi. French gam buai nungah Lai Siangtho hawmkhia-te kipawlna (Bible Societies) hong piang a, Lai Siangtho mun khempeuhah hong kizel hi. Leitung hun bei madeuhin leitungah cikmah hunin a om ngei nai lo Lai Siangtho thu kigen ding hi. Hih in a nunung pen tangko na hi ding a, mi tampi in Lai Siangtho hangin gimna thuak ding uh hi. Dawimangpa in a lamdang tuamtuawm bawl ding a, thuman thutak Pasian’ teci nihte in langpanna lianpi thuak ding hi (Mang. 16: 13- 16 ).\nNgaihsutbeh Ding: Peengkul sagihte (Mang. 11: 15 – 18) in leitung thupiangte a bei ding hong hilhkhol hi. Leitung in Pasian vangliatna leh a minthanna tawh kidim hun hong tung ding hi. Kum tampi sung Satan’ ukna leitungah siatna khempeuh bei-in Pasian’ ukna dim leitung hong suak ding hi.Khrih in singlamteh tungah sihna hong thuak khit ciangin vankahto-in, tua a kipan Satan in vantung tawh kizopna nei thei nawn lo hi. Tua a kipan leitung kumpi in Khrih hong hi ta ding hi, cih kician mahmah hi (Mang. 12:10). Satan in a thuneihna a sawt lo-in bei ding hi, cih thei hi (Mang. 12: 12). Peengkul sagihna in siatna khempeuh bei-in Pasian in leitung uk ta ding hi, cih tangko hi.\nPeengkul sagihna in Mangmunna Bu ii a langphial huam hi. (1). Minamte in hehna tawh kidim uh hi. Mang. 12- 14 in Satan in hehna tawh kidim hi (Mang 12: 17). Tuipi sung pan sapi leh leitung pan sapi tawh kido dingin kisa khol a, Pasian’ mite bawlsia dingin kipan uh hi. (2) Na hehna hong tung hi: Pasian in minamte tungah thukhen a, gimna nam sagihte in Pasian’hehna pulaak hi (Mang. 15: 1). ( 3). Mang. 20: 11- 15 in a si mite tungah thukhenna pulaak hi (4). Mang. 21-22 in Pasian in Ama nasem mite a pahtawi-na thu hi. (5). Leitung a susia mite kisiatna: Mang. 19:2 in hun nunung a Babylon in thukhenna thuak ding hi. Bang hang hiam cihleh amah in leitung kisia-sak hi. Satan leh amah tawh kipawl mite kisuksiat nadingin leitung in Pasian’ thukhenna thuak ding hi. Tua in leitung bei-na hi ding hi (Mang. 19: 11 – 20: 15).\n1. Khat veivei ciangin hotkhiatna thu i gen ciangin lungkiatna hong tungzel hi (Mang. 10: 10); i gen thute hong kilangpanin, kizahpih, mite’ simmawhna kituak zel hi. Khat veivei cingin Pasian thugenna hangin hong kilangpan hi. Lai Siangtho sungah zong tua bangin kilangpanna a thuak kamsang, sawlttak na thei hiam? Tua bang mite tung pan bang thu manpha na ngah hiam?\n2. “Khrih hong pai kik ding a ni, a kha, a kum cihte sehkhol lo dingin hongkihilh phapha hi. Pasian’ mite tungah tua bangin hunsehna kigen lo hi. Mihing in Kha Siangtho hong kibuah ding hun leh Khrih hong pai kik ding hun a theikhol a om kei hi.” Ellen G. White, 1SM., 188. AD 1844 khit ciangin genkholhna tawh kisai i telzawh loh thu om hi lo hiam? Tua bangin i khialhloh nadingin koi bangin kidawm thei ding i hiam?


timestamp: atn

url: =Malaysia, Kota Damansara inndawl 20 pan numeikhat lengkhia in si :: ZOMI DAILY\nMalaysia, Kota Damansara inndawl 20 pan numeikhat lengkhia in si\nposted on 14 July 2018 at 10:53 pm Lomkholna: Malaysia, News, Sawltak, World\nMalaysia, Kota Damansara vengsung aom Condo (Condominium) innsangdawn inndawl 20 Floor panin numeikhat lengkhia in sipah cih theStar pan kiza hi. Tua numeinu pen Japan gammi khat hi a, amahleh amah sinuam ngiatin kisihbawl in alengkhia hihtuak hi.\nTua Japanese numeinu pen kum 62 aphakhin khat hi a, Thursday nitaklam 7:27pm hunpawl in Condo sung aom tuibualna “Swimming Pool” geipan in aluanghawm kimukhia hi.\nHihvai tawh kisai in Petaling Jaya OCPD Asst Comm Mohd Zani Che Din in agenkhiatna ah tua Japanese numeinu pen tua Condo sungah amahguak aomzawh kha 4 sungbang sawtkhinta cihi.\nAmasa in tua Japanese numeinu pen Malaysia gamsung ah nasemding in alawmpa tawh apaikhawm uh ahihi. Tuahun pen abeisa kum 2 leh alang hunlai hi a, tuahunlai in Malaysia gamsung aom Japanese Company khatah nasem in aom ahihi.\nTua Japanese Company ah asepzawh kum 2 khitciangin tua numeinu pen nasepkhawl “Retired” hi. A pasal ahihleh Company ii Headquarters aomna Japan gamah nasep kilaih “Transfer” in kipuak hi.\nAmasa in tua numeinu pen Kuala Lumpur, Bangsar vengsung ah aom masa ahihi. Tuakhit ciangin Kota Damansara vengsung aom Condo khatah akituah kici hi.\nHih numeinu sihna pen asivat “Sudden Death” cihtawh ki ciamtehphot a, aluanghawm pen Postmortem bawldingin Sungai Buloh Hospital ah kipuaksak hi.\nMore: Naupang kum 8 khat anu in tawng ahih manin inntungpan tuakin si\nAzenzen in lungsim ngimluatna nei in, leitung nuntak hamsa nasakluat leh na hamsatna te kuppihtheih nadingin Phone saptheihding omgige hi. Tuatepen Befrienders kici a, Klang Valley sungah Phone Number 03-7956 8145, Penang kuamsung ah Phone Number 04-281 5161/ 281 1108, Sabah sungah Phone Number 088-255 788 cihtetawh ki hopih, ki kuppih theihi. Nunglamdeuh in Chin State pan Malaysia ah galtai Refugee khatzong UN Card ki lakkiksak ahih manin, alungsim kitamzan in amahleh amah ki sihbawl in inntungpan tuaksuk cihkhat kiza ngeihi. Sawltak #zomidaily\nPrevious: China gamsung aom Chemical Plant khat puakkham in mi 19 in sihlawh, adangzong 12 liam\nNext: Theih leh upmawh ~ Pau Khat Suan\nPresident Trump ii Twitter Account tawmveisung ki suksiatsak\nLawm tampi ngah nading zia


url: =Kha Pumpi (Spiritual body) :: ZOMI DAILY\nposted on 9 August 2015 at 8:07 am Lomkholna: Article, Biakna, SuanghDal\nPawlkhat in kha pumpi pen a kilawng thei lo pumpi “nonphysical” hi ding hi ci-in um uh hi. A thokik Jesuh pumpi pen tua bang hi lo-in a taktakin a kilawng thei pumpi hi tawntung ta a, a utut-in thankik bangin a mel kikhel kawikawi tua transformer dante pawl hi lo hi. Jesuh pen a thawhkik zawh ciangh mangvat vat thei hi ci-in Luke 24: 31na bangah na gen hi. Mang (disappear) cih le kilaih (transformed) cih thu kilamdang hi. Jesuh pen mihing a na muhna panin banglo khatin kilaih ziauin khuambul khawngin piang ziau cih bang hi lo zawin a vangliatna tawh kiseel ziau thei-in mihing’ muh theihna pan mang ziau thei hi bek hi. Ih muh theihna ih mit hong kibum sak leh ih muh ding pa ih mu nawn kei ding hi. Jesuh pen a kikhel kawikawi hi nawn lo hi. Amah pen Pasian-Mihing ‘the God-Man’ hi tawntung ta hi. A ut peuhpeuh a piang kawikawi hi lo hi. Ahi zongin a kiciangtan mihing muhna panin bel mang thei hi.\nJesuh pen a thawhkik zawh nungzuite’ muhna pan mang thei zel hi (disappeared from sight) ci-in a gen ciangin bangmah lo-in piang (became emmaterial) ahih manin a kimu thei lo (invisible) ahi hi cih thu pen maan lo hi. Mihingte’ muh theihna panin kihemkhia-in kisel thei hi cih bangdan hi zaw hi. Sawltak 8: 39na ah “Topa’ Kha Siangtho in Philip paikhiatpih a, Ethiopia Mangpa in mu nawn lo hi,” a cih mah bangin, Jesuh pen nungzuite’ muhna panin a vangliatna in seel ahi manin a kimu thei lo hi zaw hi. The sense is not “immaterial” but “hidden from sight, not visible”. Pasian in a selcip thusimte Amah mah in ong pholak lo hi leh a kimuh theih lohna thu Hebrews 1: 1-3na ah na gen hi. Thawhkik zawh a kimu thei Jesuh’ pumpi pen a kimu thei lo suak ta hi, cih bang hi lo-in, ih kimu kik nai kei hi, cih ding hi zaw hi. The resurrected Jesus’ physical body never became nonphysical. John 20: 19na ah kong kikhaknelh uh hi napi-in Jesuh ong pai-in amaute’ lakah ong ding hi, na ci mah hi.\nSawltak 5: 19, 23na te ih sim ciangh hih thu tawh kisai ih theihtheih nading thu khat om hi. Banghiam cih leh, sawltakte pen thong kongkhak tawnin paikhia uh ci lo a, Topa’ vantung mi khat in thong kongkhakte hong a, sawltakte a paikhiat pih hi, na ci hi. Tua mah bangin nungzuite zong a khaan (room) sungah kikhaknelh in a om laitakun kongkhak pen a lamdangtakin kihong dinga, Jesuh tua zui-in a lut phei laitaka thupiang pen nungzuite muh theihna mit panin tawmvei sung kisel hi zaw ding hi. Peter zong thong sungah a kikhihna kolte panin a suahtak theihna pen thankik khawng piang pak, a khut a khete khawng neu sak thei pak ahih mana a kikhihna kol pan a suakta hi lo a, a kolte a sutkhiat sak khat om hi zaw hi (Sawltak 12: 7).\nTua mah bangin John 20: 19, 26na a, ih Topa Jesuh zong a pai nading kongkhak a kihon sak laitakin amah pen a kilawng thei pumpi nei pa mah hi veve hi. Lai Siangtho in Jesuh in kongkhak kikhak pen pailetin ong tumphei hi, na ci lo hi. Nungzuite mit tawh muh theih loh dingin kongkhak kihongin tua zui-in Jesuh a lamdang takin a vangliatna tawh ong pai-in nungzuite’ lakah ong ding ziau hi zaw ding hi. Jesuh Khrih pen zanni tuni a tawntung in a kibang ngitnget hi (Heb. 13: 8). Jesuh pen a kilawng thei zel (could materialize) a kilawng thei lo zel (dematerialize) bangin a piang kawikawi hi lo hi. A kilawng thei ahihna thu pen Pasian in Piancil lai-in a kilawng thei mi a bawlin hoih mahmah hi ‘it was very good’ na ci hi (Piancilna 1: 31). Jesuh zong eite mah bangin a kilawng thei pumpi a nei tawntung pa ahi hi ‘Emmanuel God with us”.\nA thokik Jesuh: Jesuh pen Lazarus bangin a kitho kiksak hi lo-in a thokik pa hi zaw hi. Hih Lai Siangtho munte ah Pa in Khrih thokik sak hi ci hi (Sawltak 2: 24; Rom 6: 4; 1Cor 6: 14; Gal. 1: 1; Eph. 1: 20). Ahi zongin Jesuh mahmah in zong “Ka nuntakna piak khiat theih nading le lakkik theih nading thu ka Pa in kei tungah ahong piak ahi hi,” ci hi. Bektham lo-in “hih biakinnpi susia lecin uh ni thum sungin ka dingsak kik ding hi,” ci lai hi (John 10: 17-18-2: 19-21).\nThawhkikna pen Pa, Ta, Kha nasep ahi hi. Jesuh pen a kithosak hi lo-in a thokikpa hizaw hi. Jesuh mahmah in “Keimah in thawhkikna le nuntakna ka hi hi. I am the resurrection and the life” na ci hi (John 11: 25; Heb. 7: 16).\nPrevious: Guihtheih Khamtheih Zanghte\nNext: Nikhat in atawmpen nahoih khatta sem in ~ Deih Tung\nAlip Khap Huai USA thupiang ~ Florida State\nUpna leh Kammal (3) ~ Rev. Fr. Damian Dal


url: =Cüimong | Page 8 | Radio Veritas Asia\nGhuin-khaw hei ah hteit neh om tuk ci gui ah k'hngüp (IMD)\nTuh ngawi December k'cha (18) k'hngüp cuh ( International Migrants Day) ciah khaw-m'dek pum ung ghuin-khaw hei ah theit neh ng'bing-ng'loh ciah k'chang gui ah k'hngüp ciah UN ng'bum no k'ngüp a khät ah kyak ci.\nSingapore ghuin-khaw ung kum (200) Jubilee bik ci gui.\nSingapore ghuin-khaw ung catholic pa-hta a gok nak 2021 kum ung khaw kum phya-gawi (200) be lok ciah kyak ci.\nChristmas yah ung Papashangpughang no a bi loh vai ah ma mong gui.\nPapashangpughang Francis no Christmas Poi a bi vai ni Christmas yah ung lah khaw-kum k'thai k'hngüp ung a bi loh vai gui ah mong lam gui.\nCorona lei ghuin nak ah shei on pighi tumat ba-bäh neh shuin ci gui.\nBritish pighi on khaw-m'dek pum ung ma bäh neh corona lei ghuin nak ah shei (vaccine) a mi shuin ah kyak ci.\nBä ca Joseph ah khaw-kum (Year of St.Joseph).\nKum (2020), December k'cha (8) a k'cheit k'hngüp ung ka no kum (2021), December k'cha (8) a kcheit k'hngüp ah chüt ah ( Year of St.Joseph) ciah Bä ci Joseph a k'tung ah m'hlüm tai nak vai ah khaw kum ah kyak ci.\nK'tai-güi mang tumat a shih ah cuimong.\nAlgiers ghuin-khaw ung ka K'tai güi-mang Tessier (Archbishop Tessier) December k'cha a k'thük k'hngüp (1) a shih ah phäh ah Papashangpughang Francis no thü-hlei ciah a pyein ah cümong.\nTuh-ngawi December k'cha (3) k'hngüp cuh (IDPD) k'hngüp ah kyak ci.\nDecember k'cha a k'thum-hngüp (3) cuh (The International Day of Disabled Persons) ci neh a mi pyein ah khaw-m'dek pum ung om ciah kä kut-khaw ciah k'chang gui ah k'hngüp ciah 1992 kum ung tün neh UN no k'hngüp a khät ah kyak ci.\nPapashangpughang gawi lah cardinals a k'thai (11) a mi ng'hnguh ah cümong.\nPapashangpughang lah Cardinal a k'thai (11) gha-lei-ät cuh ng'düm pui ciah Papashangpughang Benedict (16) a gha-lei-k'chuk nak ah om nak (Mater Ecclesiae) ng' bum-im ah hteit neh ghnu neh om tuk ci gui ah kyhak ci.\nHngu-mi gui k'ka-lu nak, k'duk-dei nak kä om en ba vai ah k'hngüp.\nTuh ngawi October k'cha (25) cuh UN no a khät ah khaw m'dek khan pum ung om ciah hngu-mi gui k'duk dei nak gui a maih vai ah k'güp ah kyak ci.\nEcuador ghuin-khaw ung ka Cardinal tumat a shih ah cümong.\nEcuador ghuin-khaw, Quito mang-go ung ka a khaw-kum (86) lok ciah Cardinal (Raúl Eduardo Vela Chiriboga) cuh October k'cha 15, Sunday k'hngüp shik ciah kyak ci


url: =Anah CrisThel - ImageChef\nFemale · Peru · joined 2009 · 380 Points\nxiikiTah beiia..Uniqa en Zuh especiie.. =D\nAnah CrisThel is now friends with Rozzio pa tu conzumO =)\n** J o z є L ιι т α x z **: LeemDaaaz ^^!*\nRemix by Anah CrisThel\n** J o z є L ιι т α x z **: Qee Riiqaah mii BebooTaaah!!\nAnah CrisThel is now friends with ** J o z є L ιι т α x z **\nAnah CrisThel ana acaba de unirse a ImageChef


url: =Kill the Hero Chapter 16 – Readkomik\nKill the Hero Chapter 16\nRead the latest manga Kill the Hero Chapter 16 at Readkomik . Manga Kill the Hero is always updated at Readkomik . Dont forget to read the other manga updates. A list of manga collections Readkomik is in the Manga List menu.\nTags: read manga Kill the Hero Chapter 16, comic Kill the Hero Chapter 16, read Kill the Hero Chapter 16 online, Kill the Hero Chapter 16 chapter, Kill the Hero Chapter 16 chapter, Kill the Hero Chapter 16 high quality, Kill the Hero Chapter 16 manga scan, June 6, 2020 , Readkomik


url: =Tie Me Up Chapter 24 English – Manhwax\nTie Me Up Chapter 24 English\nRead the latest manga Tie Me Up Chapter 24 English at Manhwax . Manga Tie Me Up is always updated at Manhwax . Dont forget to read the other manga updates. A list of manga collections Manhwax is in the Manga List menu.\ntags: read manga Tie Me Up Chapter 24 English, comic Tie Me Up Chapter 24 English, read Tie Me Up Chapter 24 English online, Tie Me Up Chapter 24 English chapter, Tie Me Up Chapter 24 English chapter, Tie Me Up Chapter 24 English high quality, Tie Me Up Chapter 24 English manga scan, January 24, 2021 , manhwax


url: =Cynthia Maung Human Rights Award Ngaa ~ Thu Tatuam (Siyin News)\nCynthia Maung Human Rights Award Ngaa\nFriday, July 07, 2017 Refugee Taw Kisai, Tapidaw Taw Kisai 1 comment\nThai ngamngii ah, suutpom vai, ngambealte vai, le minam tatuamte ii haksatnate apanpui Dr Cynthia Maung sia Leitungbup Tuiphum Kipawlna Phualpi anuual kikhopna (Baptist World Alliance) pan Human Rights taw kisai tel piakna July 4, 2017 ni in nei hi.\nSikhan hong aa, dam ngawlte a ou sia kumh 30 cing zo in, anaseppui zongh mi 600 bangh pha in, refugee le ngamngii ah ngimta tatuam adam ngawlte a oupi khat in kison hi.\nDr Cynthia sia tu asia taw hi le ngam tatuam pan tel akipiak 30 cing zo ci hi.\nPhoto: MaeTaoClinic FB\nibu winda July 8, 2017 at 3:47 AM


url: =Melbourne khuapisung akizuak lenggah sungah phim kimu :: ZOMI DAILY\nposted on 4 January 2019 at 11:04 pm Lomkholna: Australia, News, Sawltak, World\nAustralia, Melbourne khuapisung aom nupa kopkhat in Supermarket panin lenggah “Grape” alei uhle asungah phim akiphum, akisiat mukhia uh cih Straits Times pan kiza hi. Tua lenggah alei nupa tepen Skender Hasa leh azi Shams Alsubaiy kici a, nung Tuesday ni in Supermarket pan alei uh lenggah sungah phim 2 tak amukhia uh ahihi.\n9 News Melbourne te’nzong hih thupiang pen pulakkhia uh a, tua lenggah pen asungah atang aomlo “Seedless Grape” namte ahihi. Tua lenggah pen Victoria, Melbourne huamsung Craigieburn Suburb aom Australian Supermarket Woolsworths panin akizuak cisawnsawn hi.\nTua lenggah sungah phim aom aleikha nupa te lakah azi pen naupaai laitak hisawnsawn hi. Azi in nitak an anekkhit ciangin lenggah neksawm a, akhut tawh lenggah khat alaksawm laitak in akhut phim in dawtkha hi. Tuaciang in tua lenggah te phelkhap uh a, asungah phim akiphuhlam mukhia uhhi.\nSeedless Green Grapes kici asungah atang apalo te Bag khat alei uh hi a, lenggah khempeuh avek in aphelkhap uhciangin lenggah tangnih sungah phim khattuak aomlam ka mukhia uhhi ci’n apapi in 9 News Melbourne te kiangah genkhia hi.\nAzi pen naupaai laitak ahih manin hih phim akikoih lenggah anekkhakloh bilbel pen Pasian tungah ka lungdam mahmah uhhi. Naupaai laitak ahih manin bangmah tuahsiatna aomding ka ngaihsutthei kei hi ci’n azi in genkhia hi.\nHihvai tawh kisai in Australian Police te’nzong thuman mahhhi ci’n pulakkhia uh a, athupen limtak in aki kanciansan laitak hi ci’n genkhia uhhi.\nKhuasung mipi te ii Safety leh Well-being pen athupi penpen ahih manin hihvai limtak in ki kankhiading hi ci’n Police te’n Statement ahzong tangkokhia uhhi.\nTuaban ah hihbangdan singgah limcilo, buaina khatpeuh aomleh amanlang in hong Report hamtang un ci’n Police te’n zaksakna neihbeh hi.\nTuabang in nektheih te sungah nekdingin ahoihlo akoih, gamtatsia tezong limtak kikanding a, aki theihkhiatleh kum 10 ciangbang thongsung ah ki koihcipding hi ci’nzong Police te’n mipi tungah zaksakna nei uhhi.\nWoolsworths Supermarket thunei te’nzong hih buaina vaitawh kisai in Customer Report akibawl pen kathei uh a, kumpi thunei tetawh kipawlkhawm in limtak in ka kankhiading uhhi ci’n pulakkhia uhhi.\nMore: Malaysia Marigold bawngnawi te ki dop huai [Recall Product] ~ ZD\nAbeisa kumsung inzong Australia gamsung ah akizuak Strawberry singgah sungah phim kimu cih thuthang tamveipitak kiza zelzel hi. Tuabangin Strawberry sungah phim akisiat akimuh ciangin Australia leh New Zealand gamsung aom Supermarket ah zuakdingin akipuaksa Strawberry tampitak ki zuakngam nawnlo in ki paikhiakik hi. Sawltak #zomidaily\nPrevious: Jan 4: Kawlgam suahtak ni\nNext: ZAM Thupuak :: 06 Jan 19 (UN vai nakan nuamhiam?)


url: =Gun Khawm tui tamlua khualzin te kidin khawl sak\nZomiDaily :: Kawlgamtuuk hunsung guahtui tam lua ahih ziak in guntui te khang mahmah hi. Gun khawm guitui zong tam mahmah a, Zanni 27/ June/ 2012 pan in kua mah khual zin khia ngam omlo ki din khawl sak cihi. 25/July/2012 ni in Mya Tandra Gun Leengpi guntui livei in peipai in ki bungh a, Vanpuak khempeuh tuisung ah tuiin tai mang in Mihing te te bangmah cilo in suak ta thei hi cihi. Azingteh 26/July/2012 ni in Van pua Tui leeng khatmah kibungh leuleu hi.\nMonywa' Kalaymyo, Kalay wa leh Zogam lam te Maal kuam Kachin gam dong ah ki kizopna ding Zogun ( Chin dwin Gun) lampi in kizang pen ahihi. Hih Chindwin gun khualzin kipawlna tuamtuam 3 te in khual zin pua tuileeng 60 nei uh a, Vanpuapua kipawlna 19 in tuileeng 100 nei uh in gundungtengah paisuk paito nisim kilehleh in van leh mipuapau uh ahihi.\nTuuk hun sung ahih man in guahzu in huih tawh kituah pahpah a, gun tui liivei liansemsem khauh semsem ahih ziak in 26/July/2012 nizinglam daak 9;00am hun in kipawlna tuamtuam tuileeng nei te leh thu nei te Monywa ah kiholim zawh uh ni 2 khit ciang in gun dung gun vai khuazin gamvak te tawm vei din khawl in kua mah khualzin loh ding ciuhhi. Guntui Lauhuai hunsung khawl phot a, alung muan huai hun hong tun kik teh khualzin kipan kik ding ahihi cihi. ZomiDaily/HauThang\n12/23/2016 08:18:37 pm


url: =Pawlpi banghang buai? ~ MUC\nPawlpi banghang buai?\nAdmin 11:37:00 PM Articles, Conference Pianna thu\nDAL KHAN MANG\nPawlpi tawh akibuai denna pen pawlpi khat adin teh abuse of power tawh hong kithuah to pahpah ahihman hi. Church History sungah hih thu hong gencian ding hi. Tua ahihmanin zong Adventist masate in zong pawlpi phot ding na lawp liang lo hi. Pasian' nasepna atangzai zawk nadingin, sumpi akikaih khop theihna dingin, pawlpi in neih leh lam aminvawh theihna dingin, cih bang thu teng tawh pawlpi min kivawh hi.\nAhizong kamsangnu bang na hangsaksak uh, azak noploh uhteh Australia ah PS' nasem dingih hawlkhia uh, hawlkhiat bang theileh pha ve, phalo, 1900 pawlteh ki re-organization kik. Tua buaina tengmah hong kilum letlet himai. Authority akizat teh den-a ngimna teng bek tawh hong lungkim lo uhin beh le phung, sung le pu kihuai nopna, zakahnopna tawh aana kizang kop to zel, akilat luat teh kithuakzolo, buai himai hi. Tua ahih manin "Institutionalism" ciankan lehcin ahoihna sangin asiatna tammuzaw niteh.\nSDA lian in "pawlpi" ie dinmun (a role) pen institutional role lobuang bangmah thupi na om sak lo hi. Pasian' mite lakah pawlpi ie role pen sawltak bu sunga ih sim theih simloh tamlo hi. Gupkhiatna view panin en lecin, pawlpi in gupna pia theilo hi ziau. Eh! RC bangin umni cilengh pawlpi pua ah gupna omlo hi. Father, bishop priest te in palai semin amaute omlo in van kikailo hi. SDA in priesthood of believers pen thu um khempeuh tan hi ci hang. SDA sungah siate nasep pen thu-um sa mite adingin thu leh doctrine ah leh kha nasepna ah hong pantah ding hi bek uh\nhi. Amau ei adingin palai semlo hi. Thu-um nailote adingin thu zong\nngensak thei, thum sak thei sam ve. Puahphate laite en lengh nekkhawm piading bangin elderte peuh himai sak uh hi. Tua ahihmanin pawlpi in gupna piatheilo ahihleh pawlpisep bang? RC te in Pawlpi pen mihing pianma in om khin hi, ci uh. Tua ahihmanin mi in pawlpi adinga nungta. SDA in thu um mimalte ahong kigawm ciangin pawlpi hong piang cih um, pawlpi ih TO hilo, eimau mah ih hihna hong laktel hi.\nPawlpi pen tuuhuang bang hi. Condition khat hi in tua sungah bang kisem:\nPS kiang panin gupna hong luang suk, mimalte'n na pom uh. Adventist te leh Evangelicalte upna ah gupna ihcihpen personal conversion, personal decision tungtawn bek in kingah hi, cih ki um hi. SDA pawlpi in cianlaite ahihleh asungah min akikhum khempeuh in automatic in gupna ngah ding, cih om theilo. Om thei hileh SDA sung suak te bang gupna pello angah ding hizen, nak hamphat. Hilo deuk zel. Pawlpi sungah jubilee vial sawm na bawlman zongin gumpa tawh personal relationship na neih kei leh pawlpi in vanhawlhliangin thu anei zongin gupna lemlawh lo ding. Hihsan ah RC leh eite' kilamdanna hong om zel. RC sungah siampite'n (ih Pastorte, Union uliante, Section uliante) thunget sak leh purgatory panin Vantung Abraham sung kidenna ziau hisam hi. Pawlpi sungah khat leh khat kihanthawn thei (gupna kipia thei tuanlo), ki halhsak, zato dan kikem thei cih ciang bek himai.\nUpna tawh PS tawh kizopna thupi hi. Hih kizopna ih neihciangin vertical leh horizontal effect hong piang ding, tua piang khiate in midangte tungah gupna pia theilo, PS nasepna leh a thu tangko thei bek. Phakneite khat leh khat ann kihopsot dan hi. Siantho ding Pasian khut sung bekah, Pawlpi khut sungah phak teng bek mah akiom hi, cimai ni.\nNihna ah Pawlpi khat sungah ih omna tawh gupna kingah hilo, upna kibangte omna pen pawlpi hizaw. Pawlpi in gupna pia theilo. Pawlpi in Ukna bang nei? Gupna thu hopsawn ding Authority lobuang neilo hi. Organization sunga policy zekna ukna pen zato cina kepna ding handbook bang himai. Pawlpimi lah hilo, gumpa' min zong theilo, gumpa aomlam zong theilo, gupna angah om ding, ahihhangin pawlpi sungom, Jesu thei, thukham sawm thei, policy teng lotngah gupna tanding omzel.\nA thupi ah PS' pawlpi sungah aom ih hihding=Amah tawh ahing kizopna nei ding, pha mawh hi. Visible church in mihingte view pana upna tawnna kibangteng omkholhna, mihoih, hoihlo om ngeingai lel, invisible church ah PS muhna panin upna tawh nungta, Saints vive, pawlpi khat peuhpeuh sungah om thei, omlo thei. RC sung bangah tampi om ding hi, kamsangnu na ci zaw lai hi. RC sungah aom manin kisim kha hilo, thutaktak tawh PS kizopna aneih man hizaw hi.\nThumna: Paul leh Barnabas akituahlohna thu uh pen universal principles thu ah hilo, John Mark tonpih ding maw, loding, policy level-sanghong dingmaw, khak ding lelvel, taihpong silhding maw, zopuan level hizaw. Principle ah pum khat hilai uh, PS tawh kizom tuak uh, Policy tuamtuak zangin asep uhleh gualzo tuak, Paul hong optimistic kik, nang tatdan, nang muhdan manzaw thong ci kik, cih himai.\nPaul leh Barnabas pen John Mark vaiah abuaina tawh gal suaklo, ih kiselsel sangin tuamsepni in, John Mark hoih, hoihlo ahunin hong lak nave ci-a hunpia, provide opportunity to prove that John Mark has good, cih thu hizaw. Paul in khat vei mi aet sual teh first impression last impression na hi. Barnabas bel mi pantah nuam, chance pia kik kik. Policy tuamtuak zang, gal hilo hi. Akikhenna uh pen gal ahihman hilo, principle ah pum khat, kizekkhiatna ah kitum kak, ahoih zaw zaw pahtawi ni, ahoihlo kizekkhiatna te puahpha ni, cih hilo dia?


url: =USA, Tulsa pan pi Ciin Do Zen (Cingpikot, naulak) in hongnusia :: ZOMI DAILY\nposted on 1 February 2022 at 4:43 pm Lomkholna: Dahpihna, News, ZIUSA\nMangpha Pi Ciin Do Zen @ Pi Zen (Kum 83) Naulak Beh – Cingpikot khuami Tulsa, Oklahoma State USA aa ateng Pi Ciin Do Zen @ Pi Zen in abeisa January 28, 2022 in Teknat na tawh hongnusia chih thu izak man in ZIUSA kipawlna mintawh dahpihna i pulak hi.\nPi Zen pen Zomi te kipawlkhopna Zomi Innkuan Oklahoma ah member khat leh ZIUSA Genvai member pom ni 4/2/2014 pan active member khat ahih manin thumeilet/policy zuiin (100%) Death Benefit $15000 kipiakhia dinga paakkual $150 man khat tawh zong mangpha khakna kinei ding hi.\nPi Zen luanghawm tawh anunungpen hunzatkhop ding hong tungding Tuesday February 1, 2022, 11:00AM in (FGA) Pawlpi makaihna tawh, Funeral Service bawl khit ciang, Rev. Dr. Dam Suan Mung @ Sia Mung Tawng in han ah vuina nei ding hi.\nPi Zen hong nusiatna hang adahakap alungleng khuangai tanau meltheih khem peuh hehnemsiampa Kha Siangtho in alamdangin hong hehnem ciatta hen! Dahpihna Lianpitawh, Mun Mang (Secretary of Secretary of Genvai)\nPrevious: Pakte in thu hong hilh ~ Sia Do Khup\nNext: U Kim Tuang ~ Siambawi


url: =The 3rd World Zomi Convention- Atom Etkikna\nA 3-veina LEITUNGBUP ZOMI KHAWMPI (The 3rd WORLD ZOMI CONVENTION)\nTHUPATNA : A 3-veina Leitungbup Zomi Khawmpi, Zomi Council, India te makaih siamna tawh Zomite’ Khuapi nunung pen ahi Lamka khuapi ah October 25-27, 2013 sung in nasia takin kibawl hi. India gam ah om inntek Zomi khempeuh, Meiteite, Nagate leh Mizote ban ah Kawlgam pan Zomi Youth Association (ZYA) makai leh khangno gawm mi 225 ban-ah Zomi Congress for Democarcy (ZCD), Global Zomi Association (GZA) makaite, Thusung ding (Resource Person), Thukupbehding (Panelist) leh Biakna lam thugen ding Siate tawh gawm upa 9 in kava uap thei uh hi. Kuan leh ciahna ah Moreh ah escort tawh Pa Lang Khan Pau Guite, Chairman, ADC in hong makai in limtakin hong dawn hong kha in Pa Nang Lian Thang, Custom Director in hong encing lai hi. Vaitun Organising Committee in hong na muak uh hi. Zintunna, lengla dona leh hun gelna khempeuh ah hicizawdeuh leh cih omlo in picing mahmah uh hi.\n3. Akibawlzia: October 25 ni zingsang nai 10 akipan in Lamka khua tualpi dim in “Ngeina lahna, Lam leh Siamna Kimuhsakna,” nasiatak-a gawmkhopna tawh kihong hi. Hun-ap Thungetna tawh kipan in Convention meilahpi detna, Halleluijah Lapi sakna, Thugenna, Zomi, Meitei, Naga te Lam tuamtuam lahna leh Mizo gam Bawngkawn Pastor Bial Zaipawl, Cardinal Choir leh Kawlpi ZYA Lia leh Taang ten “Zogam Nuam” lapi tawh Zogam hoihna leh nopcitzia lahna lam leh minam kim in eimau lam tek tawh music zui a lamkhop diamdiamna cihbangin sunnung nai khat dong kinei hi. Tualpi dim in mipi tul zakhat taang hong pai hi. Zomi tuamtuam in ngeina puan tuamtuam silhin paak huan limci mahmah tawh kibang in etcim hiallo hi. Announcer te pen pau namkim a siam vive numei, pasalte hi in zaknopsak mahmah uh hi. Khuahun zong nuam – ni lah salo, guah lah zulo, niim dildial in Pasian in thupha tawh hong tuamsuk hi.\nSunnung a kipan in October 26 ni bup dongah ‘Zomite’ Phuutding thute, Hongtotote leh Hamphatlawh ziading dante’ (Issues, Challenges And Opportunities of The Zomi) cih thulu tuamtuamte tawh kisai in i Tangthuthei, Thukantel Professor vive in thusung ngiatngiat in Thukupbeh ding mipil kisehte in behlap lai-in zaknop, ciaptehnop leh telnop mahmah hi. Thusun khempeuh ei Zogam thu omzia tawh pansan in khantoh theih nading lamlak vive ahi hi. Mangkang gamkekte in Zogam hong lakcil lai-in i min i puam limtakin eimi sung pan makai omloh manin kipulak khalo in “Kuki-Chin-Lushai” min hong vawh khakna pan un tuni dong tua min i puaksuaknate bangci kheel zawh ding cih akipan Zogam ah ngaihsut thak theih,khantoh nading thupidiakte thu limci kisung hi.\n4. Bang Meetna Thupi Kingah: Zosuan-teng in kipumkhat nading 1947 kum akipan a kihanciamnate hangin nidang hun in Lusei ci-a min kivawh khateng in 1967 kum in MIZO cih min tawh na kipumkhat khin lian uh hi. Zomi Convention a 1-veina 1988 kum in Champhai ah kibawl; a 2-veina 1991 kumin Aizawl ah kibawlna huhau in Manipur State a om Zomi Council sungah Simte, Vaiphei, Paite, Zou, Thangkhal, Tedim-Chin, Mate, Gangte leh Komte in ZOMI min tawh na kipumkhat khin ta uh hi. Tua ban-ah ZOMI leh MIZO cih kammal pen akibang hi a, amasa pen laikam hi in a nunung pen lakam hi cih na kisangthei uh hi.\n- A 3-veina pen WZC khawmpi ah ZOMI, MIZO pen eipau tawh i minam kilawhkhawmna min adik (true identity) hi cih santheih ciatna pen Convention pan kingah thudik akhatna hi.\n- A nihna ah ei Zosuan khempeuh pen kideidan, kituambawl nonlo in pumkhat hihang cih lungsim hong guan in, ki-it, kingaihna leh kinuamtuamna lungsim lianpi hong guan thak hi.\n- Athumna ah ei Zomite kipumkhat in i ngeina, tawndan leh kampaute kepcing lohin Kawlgam, Vaigam, Bangladesh gam ah kizep in mangthang khathei ding hihang cih hong phawksak hi.\n- A lina ah ei Zogam ah mipil misiam i neihsunte thusunna leh a thukan khiat uh tawh a thu pulak khiat, a laigelhnate uh hangin i tangthu leh i maban ding ah i gamtat nading, thumuh siamna leh khantoh nading tampi kitel beh ahih manin mailam ah mipil, misiam, thumuhsiam gam zuun ding khangno tampi hong pian zawh semsem nading tupnopna lungsim hong khangto sak hi.\n- A ngana ah gam it makaite’n limtakin mipi hong makaihzawh semsem theih nading leh mipi in zong makaite nung zuihzawh siam nading kisam hihang cih i muhbeh tektek hi.\n- A gukna ah i ngeina puansilh niktente a namkim in hoihthei mahmah, kilawm mahmah ciat ban-ah Zomi bup zattaang ding Zopuanzapi leh dial a na gan khia uh hi.\n- A sagihna ah, tutunga a kisa late leh akilak Lam a tuamtuamte i muhciang i Zogam pen a ngaihhuai, a zuunhuai, akipahhuai, a angtanhuai Pasian hong piak tenna mun nuam hi gige hi cih hong lunglutsak thak mahmah ka sa hi. Khangnote’ lungsim zong lawng mahmah cih kimu thei hi. Kilem dimdiam a nuntak, khuasak khop ding a manphatna kiphawktek semsem hi.\n- A giatna ah Lamka lam ei Zomite inn-le-lo, neih-le-lam in na khangto mahmah uh a, ei Kawlgam zong hong kihongta ahihman i delh zawhding kisam hang cih hong musak hi.\n- A kuana ah Mizogam leh Manipur ah om Zomi lak-ah Democracy a kizang zawh sawtkhin zo ahih manin political outlooks kici gam ki-uk thuvaanna leh thu-kikupna ah thumuhzia na sangzaw deuh pah uh hi cih ka mu hi.\n- A sawmna ah, hih bangin kimuhkhopna, kigawmkhopna, siamna leh khantohna kilahna leh kimuhsakna a hunhun in neihzelna in siamna kihawmsawn in khantohna ciaptehna mualsuang a phut toto gige hihang cih zong hong phawksak hi. A kipatna leh a tawpna ah Pasian kiang lungdam kohna tawh kibawl ahihman in Christian minam taktak i hihna kilangkhia mahmah hi.\n5. Ngaihsuthuai kasak thu nih om: India gam lam ah om Zomi pawlkhat i min atdan ah Zongeina tawh min phuahte zangkhalo in behmin pen minpi in a zang zong na tam hi. A Zo min taktak uh a kitheizo nonlo zong om zawzen kasa hi. Hih beh thupisak luat ciang mikangpau in clanism leh familyism uang uhteh acih uh kaphawk a, hih min atdan ah i Zomi hihna leh i minphuah i a khiatna kilang nonlo ban-ah beh kikal ah kilungnopmawhna a piangsak baih khathei ding cih ka patau sim hi. Tutung in laigui zawng Thahdo sanggam mipi hong kihello uh a, ki ngaisim giauguau hi.\nNovember 8, 2013 ni in Convention a vaihawmte in Lungdam Kohna (Note of Gratitude) ah hong pulak uh mah bangin i hamphatna, i phawkthakna, i kithutuahnopna lungsim leh i maban hanciam nading i muhthaknate tungtawn in Pasian in “Thupha Ngah Minam Ding” a hong bawlna thei gige in - hanciamna, kuhkalna, kipumkhatna tawh mainawt zel lehang leitungah tuhun ciangin thu-le-la kiza baih, thu kiselcip thei nonlo leh kikhelbaih ahihman i omna ciat pan i gam i lei puah zawh ciat ding ban-ah gam khat ah nikhat ni ciang i kigawmkik baih thei ding hi cih lunggulh in nei in hanciam ciat ni! A 4-veina Leitungbup Zomi Khawmpi Kawlgam ah a kibawlzawh nading hanciam in thungen ciat ni e.\nTakkheh…!!! Zosuante… Hanlungciam… Pasian muang…Lungkituak… Mainawt in…Khangto diam…!!!\nNgalliam (Zoland Cottage)


url: =Zomi in bangtan huam hiam? ~ Dr. Do Suan Mung :: ZOMI DAILY\nZomi in bangtan huam hiam? ~ Dr. Do Suan Mung\nposted on 29 April 2015 at 6:20 pm Lomkholna: Article, Dosuanmung, Politics, Zomi\nZomi in bangtan huam hiam? ~ Rev. Dr. Do Suan Mung\nZomi U leh Nau, Tu sawng teng email sungah, ‘Zomi in bang ciang huam hiam? Zomi leh Chin a kibang hiam? Zopuan vai,ctp.’ tam simsim ka simkha hi. Thu sungte mipil vive ahih manin thu tampi ka theih lawh a manpha ka sa hi. Thu lamdangpi kong gen theih loh hangin kei zong tawm kong kuppih nuam pong hi.\nZogam hong sik masa leh Zomite thu akan masa Mikang te Sir Henry Yule (1508), Father Vincentius Sangermano (1783), Col T.H. Lewin (1871), Dr. Francis Buchanan (1835), Bertram S.Carey, H.N. Tuck,ctp. in Zo (Zomi) agen uh ciangin Chin State sung ate bek zong hi loin, Kawlgam, India, leh Bangladesh gamgizul a teeng mualtung mite genna in na zang uh hi. Hih mite ciaptehna mah Kawl mipil pawlkhat leh ei Zomi mipil pawlkhat in siksanin thu na gen uh hi.\nHih Mikang mipilte hong ciaptehna pen kineuseek thei lo hi. Bang hang hiam cih leh pau leh ham, pu pa ngeina, i taangthu,nuntak khuasak zia, lungsim kuan, mel leh sa cih dongin thu tampi (criteria) en a minam khat a hong koih uh ahi hi. Kizop kikawmna atawm luat manin a kigamla suah tektek ihi bek a, atung a thute i-et ciangin mikhat, sakhat bel hi lua mahmah hihang. Kawlgam sunga Falam, Haka, Mindat,ctp. te sang nangawn in India a Gangte, Simte, Vaiphei, Thahdo (Kuki) te bang tawh kamphen kullo zahin kinai hihang. Saklam a i sanggam Paite te bel ei lian mah hilel in genvet zong kullo hi.\nKamphen kullo teng bek minam khat hihang cih tawh kisai in ngaihsut huai thu om sa ing. 1975 kumin Evangelist Pumzathang (Dr. Pumza Tombing) Tedim ah gupna thu genin hong pai hi. A thugen cilin Paite kam a agen pen Tedim kam in kiphen tazen hi. I nung ngaihsut ciangin nuihzak huai abat hangin tua hun lai in kikawmna om vet lo ahih manin Tedim gam mi atamzaw in ei pau veve Paite pau pen kithei pha hetlo mawk hi. Tuhun teh bel kikawm kiphakna tamta ahih manin Sia Jamkothang’ tei Laisiangtho bang Paite pau hizaw hiam, Tedim lamte pau hizaw hiam, cih ding phialin om hi. Tua bek tham lohin, tu teekteek mahin zong, Tedim gam sunga izat awkaih tuamtuamte ikiho ciangin kamphen akul dekdek pawl bang om hi. Tua ahih manin kamphen kullo teng bek minam khat cih pen ngaihsutphat huai kha ding hi.\nAtaktak in bel, Zomi in Kawlgam, India, Bangladesh gamgizul a teeng singtang mi teng ahuam ahi hi. I pu i pa te in tua lungsim na nei uh ahih manin ‘Zomi’ nuai ah na kigawm thei uh hi. Amau mun tekah kilawhna tuamtuam a neih uh hangin ‘Zomi’ mah minbul pen hi cih zong mipil, thukante in asaan uh ahi hi.\nAhi zongin, hun hong pai toto a Zomi pawlkhat in ‘Zomi’ hong deih nawn lo uh hi. Ei theihpih/ theihpih loh ahang tuamtuam om ding hi. Pu leh pate minphuah sa bang Zomi te min ahi ngiat lo khat tawh kilaih zawzen hi. Tua ahih manin, tu tadih, Zomi a ut lote Zomi hi uh teh, va cihcih ding zong piang nawn lo hi. E’n ihuam sawm hangin amau ut lo phot ahih teh heh zawlai ding uh hi. Atunga igen minam te lakah Zomi a ut teng bekmah Zomi ihih phot kul ding hi. Sak lam a isanggamte bang nidang sangin Zomi kicih ding utzaw tham uh hi. Tu laitak a Zomi ut lo te cik teh hong utkik ding hiam kithei lo hi. Utkik pak kei le uh kilawm hi. Nikhat ni teh minam min khat nuai ah ikigawmkik diam, ahih keileh, a kikhen paisuak ta mai ding ihiam, cih nangawn kigenthei lo hi. Bangbang hileh, ei lam panin, unau sanggam ihihna, mikhat sakhat ihihna phawk tawntunga tua lungsim tawh amaute ikizoppih ding deihhuai hi.\nZomi leh Chin\nZomi leh Chin a kibang hiam cih zong dotna khat ahi hi. Zomi leh Chin kibang lo hi. Zomi pen taangtawn a kipan ei leh ei ikilawhna i minam min hi-a, Chin pen apualam pana hong kipia imin’khem’ ahi hi. Mikang ten lai sungah tua tawh hong ciamteh masa mawk uh ahih manin Kawl kumpi leh leitungin tua min tawh hong ciamteh hi-a poi mahmah hi. Khamtung mite kuamah amau leh amau ‘Chin’ a kici khat beek om lo hi. Zogam khuata a piteek khat kiangah.’Bang minam na hiam?’ cileeng ‘Chin’ hing, hong ci peuhmah lo ding hi. ‘Zomi hing, Lai mi hing,’ cih bang khat in hong dawng zaw ding hi.\nThukhat ah, Kawlgam sungah, Zomi leh Chin i’ huamkhak minamte bel a kibang hi cih theih hi. India lam ah Chin azang kha zenzen pawlkhat a om hangin kitam zat hetlo a buaihuai lo hi. Tuhun in Zomi pawlkhat in nidang a azat uh minam min paai in Chin mi kici tazen uh hi. Lah nuihzak huai, lah khasiat huai hi. Nam tom vai lua mahmah hi. Hun tomkhat sung meet nadingin minam min tawh lei zawzen pen namniam vai lua hi.\nEi mi pawlkhat in Chin a hong kithei sa ahih teh Zomi khawng cihcih kul kei cithei hi. Tua ding hilo in, Kawlgam sung leh leitung bupah Zomi a hong kiciapteh nang hanciam ding hizaw hi. Leitung mun tuamtuam ah zong minam min, gam min, khua min,ctp. a min maanzaw a kitheih teh a kilaihlaih lel mah ahi hi.\nZomite mapan zia ding\nTu laitak lianin eilam Zomite, i lawm Chin a kici te sangin mun tam simsim ah ziakai zawdeuh hileeng kilawm hi. Hih pen thu lamdang lua a ngaihsut ding hilo hi. Akua mapeuh in hun a kinei ciat hi-a tu laitak amau hun hikha ding hi. Kum tampi sung ei lamte i madawk khin hi. Amau bang hangin hong makhelh uh hiam cih ikankhiat ding kisam hi. Tua panin kipatphat kul ding hi.\nI madawk kik theih nading ilawmte mah bangin minam veina ineih ding kisam hi. Kuamah ngawh tuan ding a om kei a, ahi zongin, ei i madawk lai in akua mapeuh in tu-a ilawmte zahin gam leh minam aa ding ici veuveu pha kei hi. Mailam ah gam leh minam veina ineih phat mahmah ding kisam hi.\nKisangkhaina leh niamkiatna Pasian kiang pana hong pai ahih manin Pasian mah muanpi in muang ni. Pasian awi in gamta ni. Pasian thupha piak taak dingin om ni. Thu ngen ni. I lawmte in a thungetna uh a ngah ahi hi. I lawm te in eite sangin Pasian thu leh thu khat peuhpeuh ah hang takin ma pang ngamzaw uh hi. (gtn. Haka singlamteh vai). Ei mite pen a tamzaw kitapkual han pong in vaipite ah hang takin kiding ngam pha lo hi. Hih zong kipuahphat ding kisam hi.\nI lawmte zia izuih loh ding khat om hi. Mi deidanna, mi langbawlna, ei angsung bekbek etluatna cihte ineih loh ding thupi hi. I daupai laitak i kilal sak luat leh sauvei lo in kikiam ding hi. Zomi a ci tenten pawlkhat bang pen ilawmte hong bawlna na sa lua mahmah uh ahih manin Chin cih kammal pen aza thei ngiat lo tuam uh ahi hi.\nMite in bangbang in hong bawl taleh, Pasian tate ihih manin ei lam pan mawhna imaisak zawh ding thupi hi. I muhdah tuan loh ding thupi hi. Tua bangin Khazih lungsim na nei lehang Pasian eilam hong ngakik dinga hun nuam hong musakkik ding hi. Khazih leh Zomite sungah, Sia Do Suan Mung\nPrevious: Pate Ni maw “Papite Ni”? ~ Hau Za Cin\nNext: Thucinh thutang (N)\nKampau, Lai, Ngeina leh Minam ~ Eddie Ngin Hang\nA 3 veina Zomi Numei Seminar nuamtak kizo thei\nPhilippines gamsung ah zinling in van tampi sia, mi 4 si ~ ZD\nA gilsung ah Cocaine vankham apua khat Bangkok Airport ah kiman\nMelbourne Zomi Mopawi Kizom ziahziah


url: =Thukhente 11 | Siantongluan\nTu-in Gilead khuami Jefthah, a thahat galhang khat hi a, ahih hangin amah pen zawlta ahi hi. Jefthah pa Gilead hi a,\nGilead zi in zong amah tawh tapa dang nei hi. A tapate a khan ciangun amaute in Jefthah notkhia-in ama kiangah, "Ka pa uh inn sungah gamh na luah kei ding hi; bang hang hiam cih leh nang pen numei dang tawh zawlta na hi lel hi," a ci uh hi.\nTua ciangin a sanggamte kiang panin Jefthah tai-in Tob gamsungah teng a, bangmah a manlo mite in Jefthah pawmin amah tawh mite sugawpin pai kawikawi uh hi.\nTawlkhat khit ciangin Ammon mite in Israel-te sim uh hi.\nAmmon mite in Israel-te a sim ciangin Tob gam panin Jefthah a la dingin Gilead upate va pai uh hi.\nAmaute in Jefthah kiangah, "Ammon mite i do theihna dingin hong pai in la kote makai hong hi in," va ci uh hi.\nAhih hangin Jefthah in Gilead upate kiangah, "Note in kei hong mudahin ka pa inn pan hong hawlkhia hilo na hi uh hiam? Bang hangin thuhaksa na tuah uh ciangin kei kiangah hong pai na hi uh hiam?" na ci hi.\nTua ciangin Gilead upate in Jefthah kiangah, "Kote tawh nang hong pai-in Ammon mite do-in Gilead gamsunga teng mi khempeuh tungah lutang nong hih theihna dingin nang lamah hong kihei ka hi uh hi," a ci uh hi.\nJefthah in Gilead upate kiangah, "Note in Ammon mite a do dingin inn-ah kei nong ciahpih uh a, kei tungah Topa in amaute hong piak leh kei pen note lutang ka hi ding hi," a ci hi.\nGilead upate in Jefthah kiangah, "Topa pen eite kikalah teci hi ding hi. Na cih bangin ka gamta ding uh hi," a ci uh hi.\nTua ahih ciangin Gilead upate tawh Jefthah pai a, mite in amau tungah lutang leh makai-in amah koih uh hi. Jefthah hih hih thute khempeuh Mizpah khuasung Topa mai-ah a gen ahi hi.\nTua ciangin Jefthah in Ammon mite kumpipa kiangah kamtaite sawlin, "Ka gam a sim dingin kei kiangah nong paina dingin kei tungah bang thu om ahi hiam?" cisak hi.\nAmmon mite kumpipa in Jefthah kamtaite dawng a, "Egypt panin Israel-te hong pai lai-in Arnon panin Jabbok leh Jordan ciang ka gam hong laksak hang ahi hi. Tua ahih ciangin tu-in thudamin hong piakik in," a ci hi.\nJefthah in Ammon mite kumpipa kiangah kamtaite sawlkikin\nama kiangah, "Jefthah in hih bangin ci hi: Israel-te in Moab leitang hita leh Ammon mite leitang hita leh lalo hi.\nEgypt panin Israel-te hong paitoh lai-in gamlak tawnin San Tuipi-ah hong pai-in Kadesh hong tung uh hi.\nIsrael-te in Edom kumpipa kiangah kamtaite sawl a, Kong thum uh hi; na gamsung hong nawksak in, cisak uh hi. Ahih hangin Edom kumpipa in a thu ngailo hi. Tua ciangin Moab kumpipa kiangah zong sawl uh a, ahih hangin amah thukimlo hi. Tua ahih ciangin Kadesh-ah Israel-te om phot uh hi.\nTua ciangin sehnel gam tawnin amaute khualzin uh a, Edom gam leh Moab gam kimkotin pai-in Moab gam nisuahna lampangah tung uh a, Arnon gun galkhatah phual sat uh hi. Ahih hangin Moab gam sungah amaute lutlo uh hi. Bang hang hiam cih leh Arnon gun pen Moab gamgi ahi hi.\nTua ciangin Israel-te in Heshbon khua-ah a om Amor mite kumpi Sihon kiangah kamtaite sawl uh hi. Israel-te in ama kiangah, Kong thum uh hi; ka gam uh a zuan dingin na gam hong nawksak in, ci uh hi.\nAhih hangin Sihon in ama gam a nawk dingin Israel-te muanglo hi. Tua ahih ciangin Sihon in a mite khempeuh kaikhawmin Jahaz-ah giahphual sat a, Israel-te na sim hi.\nTopa, Israel-te Pasian in Sihon leh a mite khempeuh Israel-te khutsungah pia a, amaute in zo uh hi. Tua ahih ciangin tua gamsunga teng Amor mite leitang khempeuh Israel-te in luah uh hi.\nAmaute in Arnon gun panin Jabbok lui ciang leh sehnel gam panin Jordan gun ciang, Amor mite gam khempeuh a luah uh hi.\nTua ahih ciangin Topa, Israel-te Pasian in ama mi Israel-te mai panin Amor mite paaikhia hi. Tu-in nangmah in luahkik ding sawm na hi hiam?\nNa pasian Khemosh in na neih dinga hong piakte kem peuh in. Kote ahih leh Topa ka Pasian un kote mai-ah a suankhiatte ka tang ding uh hi.\nTu-in nang pen Moab kumpipa, Zippor tapa Balak sangin ginazaw na hi hiam? Amah in Israel-te to ngei a, amaute do ngei ahi hiam?\nHeshbon leh a khuaneute, Aroer leh a khuaneute, leh Arnon gun panga om khuapite khempeuh sungah Israel-te a ten kum za thum hun sung tengin bang hangin lakik lo na hi hiam?\nTua ahih ciangin nang tungah ka khial kei a, kei nong simna-ah kei tungah nang nong khial hi. Topa, Thukhenpa in Israel mite leh Ammon mite kikalah tuni-in thu khen ding hi," a ci hi.\nAhih hangin Ammon kumpipa in ama kiangah thu a puak Jefthah thu a don kei hi.\nTua ciangin Jefthah tungah Topa kha hong tung a, amah in Gilead leh Manasseh nawkin Gilead gam Mizpah-ah paisuak a, Gilead gam Mizpah panin Ammon mite kiangah paisuak lai hi.\nJefthah in Topa tungah thuciamna bawlin, "Ka khutsungah Ammon mite nong piak leh\nAmmon mite kiang panin gualzo-in ka ciah ciangin keimah a dawn dingin ka innsung pan a hong pai peuhpeuh Topa}-a hi ding a, meihal biakna dingin kong pia ding hi," a ci hi.\nTua ahih ciangin amaute a sim dingin Ammon mite kiangah Jefthah galkah a, Topa in ama khutsungah amaute a pia hi.\nAmah in Aroer panin Minnith kiimnai ciangdong khuapi sawmnih, leh Abelkeramim ciangdong mi tampi tak thatin a vatgawp hi. Tua ahih ciangin Israel mite mai-ah Ammon mite guallel uh hi.\nTua ciangin Mizpah-a ama inn-ah Jefthah hong ciah hi. Amah a dawn dingin a tanu khuangneute tawh a laamsa-in hong paikhia hi. Tuanu pen ama ta khat neihsun hi a, amah simloh tapa ahi a, tanu ahi zongin adang neilo hi.\nAmah in a tanu a muh ciangin a puan balkekin, "Ala, ka tanu! Kei nong niamkoih mahmah hi. Kei-a dingin lungkhamna lianpi nong suak hi. Bang hang hiam cih leh Topa tungah thu ka ciam khin a, ka thuciamna ka dokkik thei kei hi," a ci hi.\nTua ciangin a tanu in ama kiangah, "Ka pa aw, Topa tungah thu ciam khin na hih leh, na thuciamna tawh kizui-in kei tungah hong bawl in. Tu-in Topa in na gal Ammon mite tungah nang-a ding hong thuksak khin hi," a ci hi.\nTua ciangin amah in a pa kiangah, "Kong ngetnop thu khat om hi. Kei pai-in mualtungah vak kawikawi-in kei leh ka lawmte in nungakin ka sihna ding hangin ka thum theihna dingun kha nih sung kei guak hong omsak in," a ci hi.\nAmah in, "Pai ta in," a ci hi. Amah in kha nih sung a tanu paikhia sak hi. Tua ciangin amah leh a lawmte paikhia-in nungakin a sihna ding hangin mualte tungah kapin a thum uh hi.\nKha nih a cin ciangin a pa kiangah amah ciahkik a, amah in ama bawlsa a thuciamna bangin a tanu tungah hih hi. Tuanu pen pasal tawh a lumkhawm nailo, nungakin khansih hi. Tua ciangin Israel-te sungah ngeina khat suak a,\nIsrael numeite kum khatin ni li sung kum simin Gilead mi Jefthah tanu hangin a thum dingin paikhia uh hi.


url: =ZSL 3: Laisiangtho: Zeisu le Nungzuite Muhdan - Zomi Adventist Innkuan\nZSL 3: Laisiangtho: Zeisu le Nungzuite Muhdan\nLaisiangtho: Zeisu le Nungzuite Muhdan\nNipini (Sabbath) Nitaklam April 11\nTukalsung Simding: Matt. 4:1–11; Matt.22:37–40; Luke 24:13–35, 44, 45; Luke 4:25–27; Acts 4:24–26.\nKamngah: “Zeisu in, ‘Laisiangtho sungah, Anlum bek tawh mite nungta lo a, Pasian genkhiat thute tawh nungta zaw hi,’ ci in a dawng hi” Matthew 4:4.\nTuhun ciangin, Laisiangtho pen ngaihsutdan, muhdan tuamtuam tawh kiletkhia ngeingai a, a humuapna bulpi le a deihna bulpi zong sukha nawnlo hi. Laisiangtho cih hang, tuhun a ei theih bang a leitungthu a thei zolote ngaihsutna hilelhi ci uhhi. Mihing khengval thute hemkhia ziau uh a, Pasian in mihing a muhdan panin, mihing in Pasian a muhdan hisak zawta uhhi. Mi tampitakte in, Darwin ngaihsutna lamah taimang uh a, laisiangthopen uptaak sanawnlo ta uhhi.\nE’n bel tua dinmun nialpah hihang. Laisiangthothak sunga Zeisu le nungzuite’n, tua lai-in a neihsun Laisiangtholui a teldante muding hihang. Mite, munte leh thupiangte bangci hih uhhiam? Amau upmawhthu khawng tawh a khiatdaan koidaan hiam? Pasian humuap ahi khollo, mihingte’ upmawhthu khawngtawh, Pasian muanlohna dong hong tunthei khiatdaante sangin, Zeisu leh nungzuite’ muhdaan khiatdaante zuizaw ding hihang.\nNimasani (Sunday) April 12\nA Kigelh Hi\nTuiphum John kiangah Zeisu a kituiphumna pankipan a nasep hong kipan hi. Judean gampa lakah Khasiangtho in paipih a, leimi’ dinmunah a thanempen laitakin – Satan in zia-et hi.\nMatthew 4:1–11 simin. Tua gampa lakah Satan’ zia-etnapan, Zeisu in Amah le amah koici kidaal hiam? Hih thu tawh kisai in Laisiangthopan bang pilna peuh ih ngah hiam?\nAnduhna tawh aki zia-etna ah, Zeisu in “Anlum bek tawh mihing nungtalo a, Pasian genkhiat thute tawh nungtazaw hi ci in Laisiangtho sungah ‘Kigelh hi’” a ci hi (Matt. 4:4). Zeisu in Laisiangtho sungpan Pasian’ kammal kipsak hi. Leitungbup ukna tawh a zia-et ciangin zong “Na Topa Pasian bekmah bia in, Ama’ na bekmah nasem ding hi, Laisiangtho in ci hi” (Matt. 4:10; Luke 4:8) ci in dawng leuleu hi. Biakpiakna peuhmah Pasian lobuang kuama dang tungah suanlo ding a, Ama’ thu-ah ki-aapna in biakpiakna taktak ahihlam pulaak hi. A tawpna ah siamna lakding le uplah ding lamah zia-et leuleu a, “Na Topa Pasian, na zia-et kei ding hi, Laisiangtho in ci hi” ci in dawng hi (Matt. 4:7; Luke 4:12).\nThumvei zia-etnate, “Akigelh hi” (Laisiangtho in ci hi) ci in dawnghi. Satan’ khemnopna khempeuh, Pasian’ kammal bekmah tawh dawngkik hi. Eite’ adingin, pilna vanglian mahmah hi-a, Laisiangtho bekmah eite’ upna thulaigil hi dinghi. Galpa galbawlnate, Zeisu in Laisiangtho kammal bekmah tawh kidal hi. Amah Pasian hi napi, Satan’ gal pan, Pasian’ kammal tawh kidal hi.\nEima ngaihsutna, eima gelsiamna, hoihtak kiging sitset a nialna, khatpeuh muhdah man a pumnialna cihbang hihetlo: Laisiangtho kamthuk zangziau hi. Zeisu adingin, Laisiangtho in vang lianpen hi. A nasep kipat ding ciangin, Laisiangtho kammal muanhuaina tungah kibulphuh masa hi.\nKoibangin, Pasian kammal tungah ki aap in, i kinga thei ding hiam?\nNinihni (Monday) April 13\nZeisu le Thukham\nSee also Thuciamna Thukham\nMatt. 5:17–20; Matt. 22:29; leh Matt. 23:2, 3 simin. Zeisu in bang a gennuam hiam?\nZeisu in a nungzuite, Pasian’ kammal le thukham mang ding hilh hi. Laisiangtho muanlah na’ng peuhmah gen ngeilo hi. Pasian’ thupiak ahihlam phawksak den hi. Sadducees-te tungah Zeisu in, “no mawhneite aw, Pasian’ kammal le a vangliatna na theikei uh hi” (Matt. 22;29) cihi. Lungsim pilna’ng lel a Laisiangtho kihilhna in, thuman thutak ahi Topa le a thuman thutak tel taktakna cing zolo hi.\nMatt. 22:37–40 ah, Zeisu in Moses thukhamna a muhdan bang gen hiam?\nThukham hilhpa kiangah Zeisu in, tuma kum 1500 lai-a Moses kiang a kipia thukham sawmte tomkaih hi. Zeisu in Laisiangtholui thukham mah pahtawipen hi cih honglak hi. Christian tampi takte in, Laisiangtholui thukham pen, Laisiangthothak lungdamthu tawh kilaih khin ci in umkhial uhhi. Himah taleh, Zeisu’ thuhilhna ah Laisiangtholui thukham mah siksan hi. Zeisu in, i telzawh loh thute hong honkhiatsak a, hih “thukham nihgel” (thukham sawm tomlak, amasa li teng Pasian itna, a zom gukteng mihing itna) panin “kamsangte thuhilhna khempeuh hong mengkhia” ci hi (Matt. 22:40). Zeisu in “thukham le kamsangte” ci in, thukham, kamsangte le a laigelhte pahtawi in thugen hi.\n“Khazih in, Laisiangtho pen dotna veng vangliatna nei ahihna gen hi. Laisiangtho in vang lian Pasian’ kammal hi a, upna khempeuh bulpi ahi hi”—Ellen G. White, Christ’s Object Lessons, pp. 39, 40.\nPasian’kammal sangin a ki liansakzaw nuam ahi, innkuan, ngaihsutna leh ngeina khatpeuh a omdiam?\nNilaini (Tuesday) April 14\nZeisu leh Laisiangtho Khempeuh\nLuke 24:13–35, 44, leh 45 simin. Zeisu in, a nungzuite lungdamthu ahilhna dingin Laisiangtho koici zat hiam?\nZeisu a sihmawk ciangin nungzuite lungkham uhhi. Hithei dingmaw? Bang a cihnopna? Luke 24 sungah, Zeisu in, Emmaus lampi ah minih kiang, leh midangte kiangah khatvei, gawm nihvei hong kilaak hi. A kibanglo thupiang-nih tungtawn in, Zeisu in, Laisiangtholui genkholhte tangtung ahihna honglak hi: “Moses’ laibu akipan, kamsangte’ laibu khempeuh a khiatna a gen hi” (Luke 24:27) cihi. Luke 24:44, 45 sungah zong “Moses’ thukham laibu sung, kamsangte’ laibu sung le Late sunga kigelh thu khempeuh a tungding ahi hi” Zeisu in cihi. Tua bangin Zeisu in “a lungsimte uh honsak hi”\nLuke 24:27 zong kician mahmah hi: “Laisiangtho khempeuh” ci in, “Moses’ thukham, kamsangte le Late” (Luke 24:44) cih kammal pulaak kikna ahi hi. Tua in, Thu pan cilesa asuak Zeisu (John 1:1–3, 14) cihna hipahlian a, tuama kum zalom pawlkhat lai a genkholhsa ahi hi. Laisiangtho picinna genkawmin Zeisu in nungzuite etteh ding limlak hi. Lungdamthu a tangko kawmun, mi thak thu-umthakte vangliatna tha guanzel uhhi.\nMatt. 28:18-20 sungah, nungzuite tungtawnin eite zong “leitungah ahi a, vantungah ahi zongin vangliatna khempeuh Kei tungah hong kipia khinzo hi” cihi. Hih vangliatna pen Pasian ahih keileh zong, thumgawm Pasian tungbekmah ah omhi. Tua ahih manin, “note pai unla, midang khempeuh Keima’ nungzui suaksak in, Pa’ min, Tapa’ min le Khasiangtho’ min tawh tuiphum un” a cih khitteh, “note tungah ka hong gensa thute khempeuh azuih nadingun na hilhun” cilai hi. Zeisu in bang hong hilh hiam? Hong thuhilhte Laisiangtho bulphuh hi. Laisiangtho genkholhsa khem peuh bangin, Zeisu hong paisuk in a Pa’ deihna bangin a kipiakna tawh tangtungsak hi.\nSee also HSS 2: JERUSALEM ATANGA BABULON\nZeisu in Laisiangtho pom ahihleh eizong e leh? Laisiangtho vangliatna khempeuh pom hi leng, tuni tuhun ading a kisamnawnlo zong omlai cileng bang cihding? Kikum dih vou leh?\nNilini (Wednesday) April 15\nZeisu le Laisiangtho’ Bulpi le Tangthu\nZeisu in Laisiangtho’ kammalte’n khiatna nam nih/thum neiphial mah taleh, Pasian’ kammal a hihna hong hilh hi. A bulpi in Pasian a hih manin, mikhempeuh tungah vanglian hi. Pasian in Ama’ deihnate tangthu tawh hong lak hi. Gentehna in, Matt. 19:4, 5 sungah Moses’ kammal “A ki patcil in a Piangsakpa in …hihthu hangin, Pasalin a nu a pa nusia in” a cihteh, “Laisiangtho in” ci zawlo in “A kipatcil in Piangsakpa in ci hi” acih ciangin, Piancil laibu sung a Piangsakpa’ kammal a pahtawi ahihi. Hih kammalte pen Pasian’ kammal Moses ciaptehna bang a hihi.\nAnuai ate simin. Zeisu in tangthu sung a mite le Laisiangtho thupiangte bangzah tel naci hiam?\nMatt. 12:3, 4 …………………………………………………………\nMark 10:6–8 ……………………………………………………\nLuke 4:25–27 ……………………………………………………\nLuke 11:51 …………………………………………………………\nMatt. 24:38 …………………………………………………………\nZeisu in Laisiangtholui mite, munte le thupiangte peuhmah tangthu thumaan in pom hi. Genesis 1 le 2, Piancil 4na ah Abel, David in anlum siangtho a neekna, Elisha’ tangthu cihte thupi sak mahmah hi. Tanglai kamsangte thuakna ci in gen tawntung hi (Matt. 5:12; 13:57; 23:34–36, Mark 6:4). Hilhkholna khatah, Noah hunlai ci: “Noah in, tembaw sung a tum ni ciangdong, mite in, an-ne zu-ne in om uh a, mo kipi mo kikha in nuntak ngeina bangin omuh a, tuiciin hong tungin, tui in mi khempeuh a tupcip hun ciangdong, kuamahin bangmah atheihloh mahbangin, Mihing’ Tapa hong pai ciangin zong kuamahin thei khollo ding hi” (Matt. 24:38, 39). Tangthu sungah, a lian mahmah Pasian’ thukhennate, Zeisu in honglak zel hi.\nHih tangthu sunga mite Zeisu in thumaan thutak ci ahihleh, tuni tuhun a Christian a kicite in, tuabang thute om ngeikei ci in, Satan’ khemna a um mite in nial thei uhhi. Tua thaang sungah banghangin ki-awklo dinghiam?\nNingani (Thursday) April 16\nSawltakte leh Laisiangtho\nLaisiangtho thak gelh laikungpute’n zong Zeisu mahbangin pom uhhi. Upna thukhunte, mi’ gamtatdaan le genkholhte tangtunna tungtawnin, Laisiangtholui pen Pasian’ kammal hi ci uh hi. Laisiangtho thak in Laisiangtholui bu pen maanlo hi a cihna om hetlo hi.\nAnuai a Laisiangtho munte in, Pasian’ kammal nungzuite teldaan koibangin honglak hiam?\nActs 4:24-26 ………………………………………………………\nActs 13:32-36 ………………………………………………………\nRomans 9:17 …………………………………………………………\nGalati 3:8 …………………………………………………………\nLaisiangtho kammalte pen, Pasian’ aw ngiat tawh apau cihzong phawkkul hi. Acts 4, Khasiangtho tawh a kidim madiak un, nungzuite’n, Peter le John suahtakna dingin, Pasian’ min phat uhhi. Phatna’ awte sangsak uh a, David’ kammal zangin Pasian pen piangsakpa ahihna pulak uhhi. David’ kammalte pen Pasian’ kammal hi. Acts 13:32-36, David’ kammal Paul in a genkik na-ah “Pasian in i pu i pate tung a ciamthu” ci hi.\nSee also ZSL 8: Piansakna: Piancil Bu in a Tawphah, Khen 1\nRomans 9:17, Pasian a cihnopna in Paul in “Laisiangtho” ci hi: Laisiangtho in “Pharoah kiang ah” (NKJV) a cihteh “Pasian in Pharoah kiangah ci hi” a cihnopna hi a, “Pasian” a cihna mun ah “Laisiangtho” a ci hilel a, Pasian le a kammal kizom ahihna honglak hi.\nAmantakin, Laisiangthothak laikungpute in, Laisiangtholui Pasian’ kammal bulphuh mah mah uhhi. Laisiangthothak sungah Laisiangtholui kammal tampitak kizangkik hi.Laisiangtho siam mikhat in a muhna ah 2,688 veibang kizangkik a, Isaiah pan 400, Late pan 370, Paikhiatna pan 220 cihbangin mukhia hi. Hihte lakah, a kihemlaakte, thulupite, kammal hoih nonote behlap leng tammahmah ding hi. “A kigelh hi” cihbangpen, (Matt. 2:5, Mark 1:2, 7:6, Luke 2:23, 3:4, Rom. 3:4, 8:36, 9:33, 1 Corinth. 1:19, Gal. 4:27, 1 Peter 1:16). Laisiangtholui sungpan a laakkik vive ahi hi. Zeisu le nungzuite thuhilhte khempeuhpen, Laisiangtholui sung vive bulphuh in a hilh uhhi.\nHih thute khempeuh in, Laisiangtho uplahna muanlahna bangzah in lauhuai hi ci in hong theisak uh hiam?\nKiginni (Friday) April 17\nNgaihsutbeh ding: Ellen G. White laibu The Desire of Ages sungpan “As a Child” pp. 68–74, leh “The Temptation,” pp. 114–123 cihte simin.\n“Mite in Pasian le a kammalte sangin kipilsak zaw uhhi; Pasian’ kammal tungah bulkip takin kiphuh ding sangin, Pasian’ kammal pen, amau pilna leitung pilnate tawh tok mang uh a, amau pilna tawh aki tuakphat keileh, muanhuailo le zathuailo ci in hemkhia uhhi” — Ellen G. White, Signs of the Times, March 27, 1884, p. 1.\n“Pasian’ deihna a kammal sung ombang tawh a kizomte, lungsim thahat uh a, Zeisu ading nasem muibunte suak uh: Zeisu in zong amite thuman thutak pia a, leitungah tangko sak hi. Tua thuman thutak lo peuhmah tawh siangthona omtheilo hi. Tua ahih manin mi khempeuh in tua thu a telloh bangzah phamawh hiam?” —Ellen G. White, Fundamentals of Christian Education, p. 432.\nZeisu, lungdamthu laikungpute le Paul in, Laisiangtholui pen Pasian’ kammal hi a cihleh, tulai hun muhdaan tampite khial mahmah ahihna koibangin hong theisak a, amaute kuamah’n hilhlo ahihleh eite lutungah hong tu hi lohiam?\nTulai Laisiangtho siamte in, uplohna mun tampitak mah nei neunau khin uh a, tua munte mipite theihsakna in: piansak hun niguk nial, kumtul tampi hunla a hong piang cih um. Leitung puukma in Adam mawhbanglo cih nial. Leitungbup tuiliim cihzong nial. Pawlkhatin Abraham om takpina nial. Pawlkhat in Paikhiatna zong nial. Pawlkhat in Zeisu’na lamdangbawlte leh a thawhkikna zong nial uh hi. Pawlkhatin kum tampi lai a, kamsangte genkholhnate zong nial. Mite in Laisiangtho hong upnawnloh uh ciangin, ih thukhupna in bang hong hilh hiam? Mite’n thuman thutak a theihna dingun bangci lampi tawh i huhthei ding hiam?\nTuesday ni dotna i dawn ciangin, Laisiangtho a ki humuapzia, tulai huntawh a kituak nawnlo a cihte nangawn i teldaan kikum dih vou.\nLesson 7: Innkuan Pumkhatna Tawhtangte\nSSL 2: Nehemiah\nZSL 1: EDEN HUAN SUNGA PILNA\nPrev post ZSL 2: Laisiangtho’ Bulpi le Pianzia\nNext post ZSL 4: Laisiangtho: Biaknathu Khempeuh Bulpi


url: =Minthang Facebook BFF banghiam? ~ Thang Van Lian :: ZOMI DAILY\nMinthang Facebook BFF banghiam? ~ Thang Van Lian\nposted on 17 April 2018 at 11:24 am Lomkholna: News, Thangvanlian, Zomi\nMinthang BFF banghiam? ~ Thang Van Lian\nI lawm i zahtakte leh Media lam i muan mahmah Zangkong Awging/Zomi Post cihte nangawn in amau official page panin hong khah khiat ngekngek uh ciangin i om dan khat hong nuam het lo ahih manin tawm hong gelh ing.\nBFF pen Best Friend Forever, Lawm hoih pen, cihna kitomlak ahi hi. A leh lamah Big Fat Fuck cihna “Niainuai laizang deih huai kei…” cih bang dan hi. Gtn. Anuai ah link tawh.\n“Yo dude, that guy is my BFF, we have been friends our whole lives and we will until we die.”\n“Man that girl is such a BFF, she is so fat and annoying” Ref: urbandictionary\nA tul a simte in zuau phuakin BFF tawh mi tampi khem uh hi, cih source gina tampi tungtawnin kimu thei hi. Gtn. April 11, 2011 ni-in Express khawng ah hoih takin zuau ahihna na kigen khin hi. Source gina leh reference loin thu tak la tak bangin lai pheng gelh het loh ding ahi hi. Anuai ah link. Link: express.co.uk\nColor kikhel cih lel ngel leh password nak kisai loh lua, kisai kilkel lo, cih theih huai hi. Hih lai kigelhna comment ahi lote na en lecin a color na kikhel lel ding hi. Thu le la kan mel lo a media nangawn pan hi dan thu suahsak ding kilawm het lo hi.\nTua bek tham loin Pasian’ min paulam a mi tuazah khaksawn in cihte pawl zong khaksawn het loh ding hi zaw hi.\nHoih i sakte pen sawl kul loin a ki share, a kikhak sawn ciat hi lel hi. Thu-um piangthak mi gina ihih leh mi tuazah khak sawn in… cihte pawl zong zat het loh ding ahi hi.\nMore: April Fools’ Day: Tuni hong kigen khempeuh umpahpah ken!\nGoogle ah search panin zong leng zuau le tak, thu le la tampi kithei hi. Tua i siam kei leh zong Zomi sung pan thuthei zaw deuhte in bang thu gen uh… cih khuadak leng kikhial het lo ding hi.\nHai tat niloh nawn kei ni ei guai… Thang Van Lian\nPrevious: Khuabawl leh Khuado (kei’theihbat tanh tomkim)\nNext: Na Hoih Sep ~ Pau Khan Sing\nTawau Water Village meikatna ahangpen Electric mei aki gukzopna pan akipan hiding kici\nBuhcim kamkhat ading ~ Lian Tuang\nMi simmawh mahmah meigong tanu “Doctor”


url: =Christmas letsong mawza kop khat ~ Peter Suumpi :: ZOMI DAILY\nChristmas letsong mawza kop khat ~ Peter Suumpi\nposted on 1 December 2018 at 3:41 pm Lomkholna: Article, Christmas, PeterSuumpi\n“Mawza kop khat in… ama ii upna le gualleh noplohna lungsim te khanglo sak in thalawpsak hi”\nChristmas zandawn ni zan 11 pm bang hong satta hi. Lam kim lam pam ah zong mivak te hong vang semsem ta hi. Pawl khat te ahihleh meiphual awi in Christmas dawn ding in tukhawm dimdiam uh hi. Aw …Christmas hun hong tungta hiven maw.\n“Topa aw ka lungdam hi. Tu ni ka vanzuakna ka daupai hi.”\nNasep tam ni nikhat vanlei nunung pen vanleipa amau ii khedap sai pua dong avakhak kawm in Mrs. Smith aphun ahi hi. Mrs. Smith te nupa ii akisel theilo amaitai na uh pen nitak meitang nuai ah kilang tak in kimu hi.\nSai khat hun ta hi. Mrs. Smith in saisung teng hahsiang phot hi. Mr. Smith ahihleh sai mai ah paikhia in zingsang aa asuan sideboard no hong tum hi. Khedap tuamtuam akikoihna mantau mai ah Mr. Smith tha khat thu hong khawlvat hi. Mantau pua lam aa om naupang khat amitsung ah uh hong mu kha vat hi.\nMr. Smith zong mantau lam hong nehphei in hoihtak hong en hi. Kum giat kum kua kim apha ding meihol tawm pasal no khat hong mu hi. Khuadam luatna hang in avok mahmah akhe te ah amah tawh akituak hetlo khedap pi khat naupang no pa in bulh hi. Meihol vui te tawh anin nipnep tua khedap pen khedap mel zong bang nawnlo zah dong in lui luata hi. Mr. Smith hong pai amuh ciang in naupang pa in mantau sung aa kiseng ahoih mahmah khedap khat en zel in khedap sai nei pa Mr. Smith en zel in hong om hi. Naupang pa mittang sung ah alam-et ngam huai hetlo lam-etna te tawh kidim hi.\nMr. Smith in zong alukun kawm in “Merry Christmas maw tangval no… bang hong huh thei ding ka hia” ci in hong dong hi.\nMr. Smith ii dotna pen naupang no pa in dawng kik lo hi. Amitte ahihleh tua mantau sung aa khedap te lam hong tung zelzel hi. Tawm vei sung khit ciang “ka khe tawh akituak ding khedap bulh khat ka ngah theih nading in Pasian kiang ah thu ngen ing. Ka thungetna Pasian kiang atun thei nading nong huh thei dia? Pa no aw lungdam mahmah ing.”\nTua laitak van asengseng Mrs. Smith zong amau lam hong nehphei in naupang no pa alu pan akhe dong hong en hi. Tua khit ciangin Mr.Smith pen ama lam anga ding in hongsam in “hih naupang pa pen hehpih sa ing. Ama hong nget pen pia lel ve” ci in hong gen hi.\nMrs. Smith ii genna pen Mr. Smith in alupei in hong nial hi.\n“Hilo hi. Ama kisap pen khedap hilo hi. Bizu sung aa om ahoih pen mawza kop khat vala in. Tua khit teh kuangpi khat tawh tuilum zong hong la in.”\n“Lungdam hi tangvalno aw. Nang ii thungetna pen Pasian kiang ah hong ngetsak khin ing. Pasian in zong tu mahmah in hong dawng pah lian ding hi.”\nTua laitak in Mrs. Smith zong tuilum kuangpi khat tawh hong tung hi. Mr.Smith in tutphat niam khat la in naupang pa tusak hi. Tua khitteh naupangpa ii khe aa anin nipnep akhedap suahkhiat sak in avot mahmah tua naupang pa khete tuilum sung ah hong diahsak hi. Akhete dam taktak asilsak kawm in Mr.Smith in dam taktak in thu hong gen hi.\n“Nau aw, ka lungbel nop vet kei. Na nget khedap pen Pasian in hong pia lo hi. Pasian in hong gen hi. Nang aading khedap hong pia zo kei ning ci hi. Nang aading mawza kop khat bek piak ding in hong gen hi.”\nNaupang pa ii maitang tung aa maitaina te pen Mr.Smith ii kammal te hang in hong bei hi. Mr.Smith in akampau manlang tak in hong zom suak hi.\n“Ahizong in lunghimawh kei in nau aw. Ka thugen te hoihtak na ngai in. Mikim mikim in amau ii lungtang sung ah Pasian kiang anget uh om hi. Ahizong in Pasian in mihing te na apiak ciang in abaihsa in pia lo hi. Ngun le kham angen te pen Pasian in tupek le gamlim apiak bang dan ahi hi. Ngun le kham ih ngah nading ei-le-ei mah in ih tawh akul ahi hi. Athupi pen ah ken semzo ing cih upna le kimuanna ih khutlet ding ahi hi. Ei-le-ei ih kimuan teh ih mailam lam-etna te hong tangpha ding hi.”\n“Kei dan e. Kei ka neulai in Pasian kiang ah khedap sai ka neih zawh nading thu ka ngen hi. Ahihang in Pasian in khedap bawlna van bek hong pia hi. Tua van te hoihtak ka zat theih leh ka deih khempeuh nei zo ding hing ci in kei le kei kimuanna ka nei hi. Kum 20 sung in khedap nawt nasep ka sem hi. Khedap bawl mi nungzui, khedap nasem, khedap dizai suai cih te ka sem hi. Tun ahihleh hih lampi tung ah ahoih pen khedap sai anei zo bek thamlo in zi hoih mahmah le anuam mahmah innkuan ka nei ta hi. Nau aw nang zong tua bang mah in hih mawza kop khat la inla na sunmang sung aa na lunggulh khedap va zong in. Nung-hei kik kei in. Cikmah hun in lungkia ngei kei in. Tua hileh ni khat ni teitei teh nang zong agualzo mi khat na suak ding hi.”\nAkhete asil khitteh Mr.Smith te nupa khut sung pan “Pasian” piak letsong ahi mawza naupang no pa in hong la hi. Vaipuak khat akisuan bang in tua mawza la in naupang pa sai sung pan hong pusuak khia hi. Agamlo mun khat pan tua khedap sai khat vei hong leh-et kik hi. Mr. Smith te nupa in tua naupangpa akhutvan kawm in “Pasian ii kammal te hoihtak ciamteh in maw nau. Nikhat ni teh agualzo mi na suak ding hi. Na gualzawhna thuhoih kazak kal ding uh ko na lam-en ding hi ung.” Ci in hong gal awtsan hi. Naupang no pa in amau nupa alukun kawm in amau tawh akigamlatna khuazing lak ah va mang vingveng hi.\nMitphiat kal tawmvei sung in kum 40 manlang tak in hong bei hi. Christmas hun hong tung kik hi. Mr.Smith in zingsang tung in innkong khak ahon leh midang khualmi khat ii khak, laikhak khat hong ngah hi. Lai-ip ahon leh asung aa kigelh laite in …\nKong zahtak mahmah nuno le pano\nAbeisa kum 40 val lai in Christmas zandawn ni aa nong muh uh meihol tawm naupang no pa na phawk lai uh hiam? Tua hun lai in Pasian kiang ah khedap bulh khat anget hang in Pasian in amah khedap pia lo in ngun le kham sang amanpha zaw kammal pawl khat le mawza kop khat hong khiat hi. Tua mawza kop khat in ama ii upna le gualleh noplohna lungsim te khanglo sak in thalawpsak hi. Hibang huhna in adang hunna dangdang te sang in manpha zaw pek hi. Mawza kop khat hong pia in ka lunggulh khedap zong ding aa hong sawl pa no ii thumuhna pen zai lua in manpha sa lua mahmah ing.\nKa lungdam lua hi. Thudik in pilna le thukhualna anei pano le nuno aw, no mau ii nong piak uh mawza tawh ama aading amanpha penpen ahi khedap bulh khat aman mu zota hi. Amah pen tu in American ii kumpi hita hi. Kei pen tua melhol tawm naupang no pa ka hi hi.”\nLaigual ii nuai nung penpen ah “Abrahan Lincoln” ci in min suaikai hi. Lailet: Peter Suumpi/ Meiwenzhan\nPrevious: Queen Elizabeth I: (1533 – 1601)\nNext: Haitatna pan Khantohna masuan in ~ Pau Khat Suan\n2020 khit Hausa leh MP dingte ~ Pau Khat Suan\nEtteh Tak Niang Sen Zomi In Gen leh Septhuah!\nThupha a hawmkhia minam – Zomi\nAsiangtho suakta leh Thutang Kiteelna (Free and Fair Election)\nZomi Forum ah Media minthang aki helteng


url: =US gamsung khualzinna pawlkhat – 93 :: ZOMI DAILY\nposted on 4 April 2016 at 8:00 am UTC+9:30 Lomkholna: Article, Awnzapau\nA sungah ka lut uh a, Mungno in na pha mun ngei ahih manin a zomzom a etna dan amah’n na theikhin pha mahmah a, mun khat ah mihonpi tawh kithuah in ka ngak ngeiingaii uhhi. Meileng tawh kibang a kizom deudau trailer 4 bang akizom meileng lampi tung akihawl, vial khatteh mi (120) ta bang ata dingte tawh a pawl apawlin a tazahzah in ka zui uhhi. Tua pen tram tour/studio tour kici hi.\nKa paina peuh uah movie kizaih ciang a, innkang meikuang khawng, datsi bung kang khawng a zaih dan uh, inn kicimh leii dawhte kicim cih khawng leh zinling a innsia cih bang a tuamtuam a bawlna uh hong paipih in hong lak kawikawi uhhi. Mun khatah vanleeng agolpi 747 Boeingte akisiasa azan gawp ngiingeii khat kikoihna ka mu uhhi.\nMun khat leuleu ah innsung pan tangval khat in puankaang tawh kitun misi luang khat a khutnih tawh tawi kawmsa in hong pusuak a, a mawtaw nungbawm (trunk) sungah a koih laitak ka mu uhhi. Tua pa’ pen ka muh uh ciang lung himawhin, a inn sungah va lut kik vingveng hi. Hong pusuak kik leuleu a, midang na gen uh leh hong that ding hing aci bangkeek khat in tem tawh hong delh hong vau danin om hi. Tua zong movie kizaih dan hong hilh ahihi.\nTuipi sungkhawng a tembaw pai in huihpi guahpi tawh tuihual lian mahmah tawh,a tembaw kilokin a lauhuai mahmah a azaihna bualtui khawng pen na gol khollo lel hi. Cowboy movie sung a tang lai a inn sia inn luite bang a phual pekpek pai kullo a, tua studio sung tengmah ah akicing tak a omsak pikpek ahihi.\nTua mahbangin a movie tawh zui in Europe khawng tawh kisai ahih leh a inn ding uh zong tua gamte mah tawh akisunh dingin bawlpah uhhi. Nisim a mi akipai den ahih manin a a veksek (detail) in bel hong lak kim zo sam lo banah a khuamu a ukdeuhte muh theih pak sin theih pah ding hi a, kua mah in zong kithei kim vat sam lo ding hi.\nTua zawh ciangin ko ututna uah ka pai kawikawi uhhi. Mun khat ah unau nih lasiamte lasakna zong ah tawlkhat ka en uhhi. Tuate pen nisimin akilak hi lo ding a, akha akha cih bangin a mi kikhel ding hi. Lasa a om loh hun khawng zong om thei gige ding hi.\nA tatak hih Universal Studio hong piankhiatna zong 1950 pan 1960 kumsung akipan America ah TV nakpi tak a, tampi tak hong kibawl a aki-ettheihtak ciangin, datshin (motion picture) te kilakna cinema ah nidang zahin ki-en ziahziah nawn lo khong ahih manin, a bawl a thohte (producer) meet nawn peuhmah lo uh hi. Tua zawh ciangin sum ngahna ding sum zonna in hih Universal Studios kici phuang khia a, et man sum la in mipite ettheih dingin bawl hong kipan ahihi.\nPrevious: Nasep Thak Neih Ciang Theih Ding Nam Sawm ~ Hau Za Cin\nNext: Malaysia gamsung veng pawlkhat ah tui pailoding


url: =USA, New York khuasung ah apuakkham om, mi 4 liam :: ZOMI DAILY\nposted on 11 December 2017 at 11:59 pm UTC+9:30 Lomkholna: News, Sawltak, USA, World\nUSA, New York khuapisung aom Port Authority Bus Terminal ah Monday zingsang in apuakkham om cih Reuters pan kizasawn hi. Tua New York’s Port Authority Bus Terminal pen khuasung mipi tampitak in khuasung vakna, nasep kuanna in alimzat mahmah City’s busiest commuter hub khatzong ahihi.\nNew York Police te genkhiatna ah tua apuakkham apiangsak Suspect pen aliamsa in kimankhin ci uh a, adangzong khuasungmipi lakpan in aliam mi 3 om cih kiza hi.\nHih thuthang akigelhkhiat laitak in Police te’n tua apuakkham vanpen bangvan kizang, bang Device hiam cihpen gencianna neinailo uhhi. Local Television Channel khat ahi WABC te’n Police Sources tungtawn in agenkhiatna ah tua puakkham pen Pipe Bomb hikhading ci uhhi. Passageway panin apuakkham ci a, adang apuakkhamthei vankhattawh mikhat Subway Tunnel sungpan kimankhin cihi.\nFire Department te’n Twitter tungtawn in agelhkhiatna ah hih Port Authority Bus Terminal buaina hangin mi 4 liam hi ci’n gelhkhia uhhi. Ahi zongin aliamkhempeuh ahuaisialua, nuntakna abeilawh liangding in agimsia omlo cihi. Aliam te lakah Port Authority Police Officer khatzong kihel cih kiza hi.\nBus Terminal zong ki khakcipphot hi ci’n Port Authority of New York leh New Jersey te’n Twitter Statement tungtawn in pulakkhia uhhi.\nManhattan khuasung lamzikpi pawlkhatzong kikhakcip ci a, 45th Street panin 40th Street, 7th Avenue panin 9the Avenue sungteng ki khakcip hi ci’n Police te’n genkhia uhhi. Subway Trains tezong Times Square Station panin Bypassing tawh kitaisak cih kiza hi.\nPort Authority ah aomkha khuasung vakding Commuter khat ahi Diego Fernandez in agenna ah kahlei tungpan in taikhiatnading omlo a, mikhempeuh ki pataugawp in, ki taikek, ki awngzak ngeingai cihi.\nNew York City Mayor Bill de Blasio in hihvai tawh kisai in President Donald Trump zong ki zasakkhin cihi. New York governor Andrew Cuomo zong buaina apian ciangin aphual ah delhpah cihi.\nVideo: Explosion rocks New York commuter hub, suspect in custody\nWABC te genkhiatna ah tua apuakkham sakpa pen Bangladesh gammi kum 20 gualkhat ci uh a, US gamsung ah kum 7 sungbang aomkhin khat cihi. Aomna Address pen New York’s Brooklyn sung aom khat hi ci’n ki pulakkhia hi.\nHih buaina apian akipat pen 7 a.m. (1200 GMT) kici a, zingsang mipi te nasep kuanding in abuai ngeingai mahmah laitak, Rush Hour hunlaitak ahihi. New York khuapisung ah adiakdiak in December khasung pen khualzinmi Visitors atamphadiak laitak hisawnsawn hi.\nMore: US ah Amtrak meilengkhat New York Penn Station ah tuahsia\nNungdiak mahmah tuma khanih hunlai inzong New York City khuasung setbing tuanna lampi Bike Path tungah Uzbek Immigrant khatin Truck mawtaw tawh mipi nawkgawp in, mi 8 takin sihlawhmawk hi. Tuapa ii gamtatna pen IS te’n ko ii mawhpuak hi, ko ii khutzat hi ci’n pulakkhia uhhi. Sawltak #zomidaily\nPrevious: Indonesia ah Christmas hunsung buaina abawlsawm migilo honkhat kimankhia\nNext: China ah innsangdawn Stunt kimawlmawl khat 62 Storey pan kia in si


url: =Vondeih Kep Ding – 60 (Pau Khan Kap) :: ZOMI DAILY\nposted on 25 September 2016 at 9:48 am UTC+9:30 Lomkholna: Article, Paukhankap\nNong theihsa mah bangin na pa in laibu ka leizel hangin kasim gaih tawm mahmah hi. A sim sangin a lei bang uk zaw leng kilawm kisa liang ing. Tuin bel kei leh kei kithei in hoih ding lamen in ka lei khempeuh hoih kasa a, hoih kasa kei zongin sim siat dingin hanciam ta ing. Zantak ka lup ding ciangin ka lukhun aom laibu khat manin kasim leh tangthu tomhoih mahmah khat simkha in nang zong hong theisak nuam ka hih manin khuavak zong ngak nawn zolo in nang kong khak ding lai ah hong gelh ing.\nTuma kum za tampi lai, ganging te apau theih lai-in, ci. Simbu kiang ah Zusa khat thudong dingin hong pai-in,\n“Sia aw, hih phalbi khuadam ciangin hong khia zel ahi, ahoih mahmah snowflake( vukmal) te khat ciang bangzah in gik mah ahia?” ci-in hong dong hi.\n“Aw…tua snowflake te maw!”\n“Koilak ah tua te’n gihna cih nei kei. Nothing more than nothing,”ci-in hong gen hi.\nSawtpi khit ciangin Zusa zong atuahkhak thu kik gen dingin hong pai hi.\n‘Khatvei singhiang tung khat ah tawlnga in ka om hithiat laitak vuk hong kia in, ka tuanna singhiang tungah hong kia te sim ka kipan hi. Khat, nih, thum in ka sim toh ngekngek pen,‘teng sawmthum leh teng sagih leh tul sawmli leh tul khat leh zakua leh sawmnga leh nih (3,741,952) dong bangmah ci nai lo hi ing. Ahi zongin tua khit ah khat hong kiatsuk lian,‘teng sawmthum leh teng sagih leh tul sawmli leh tul khat leh zakua leh sawmnga leh thum (3,741,953) na lian ah giap sa-in ka singhiang hong kitan in kaampha hi kei leng, a si lian ding hi ing.’\n“Humph…Tua maw, gikna nei lo na cih,” ci-in Zusa in lungkim meel lo sa-in hong taisan kik hi.\nSimbu zong hong lungngai deda in,\n“Khat veivei ciangin ka nasep te neu in ki lamdangna piang sak zo ken teh, cih ngaihsun zel ing. Ahi zongin tua neucik, tawmcik te zong neu ngaihsut ding hi nawn kei.Hih snowflake te mah bangin tuateng hong kigawm leh na lianpi apiangsak zo ding, hong hitah a,” hong ci hi.\nTawngno, hih tangthu tom liklek na pi-in i nisim nuntakna ah ngaihsut ding tampi hong pia sa ing. Ka zingthawh alarm bang hong ging kikta liang in hih zah hong gelh hi ning.\nPrevious: IS te’n British te vanleng kapsak ~ Thang Khan Lian\nNext: Columbia gam a gamnuaimi te’n kilemna napkip ta uh ~ Thang Khan Lian


url: =Tukum bangci kalsuan sawm? ~ Hau Za Cin :: ZOMI DAILY\nTukum bangci kalsuan sawm? ~ Hau Za Cin\nposted on 7 January 2015 at 12:18 am Lomkholna: Article, Hauzacin\nTukum bangci kalsuan sawm?\nKumbul ah i din laitak in tukum bangci kalsuan sawm na hiam cih na ngaihsun dide kha ngei hiam? Khatvei ngaihsun kik dih ni e.\nI hun hong bei hanhan ahih manin i sepnopte bangteng hi a bang hih nuam i hi hiam cih ngaihsun mengmengin i sepnop lam ah kalsuan mengmeng dih ni. I sepnopte a manpha ding ahi hiam cih i theihnop leh a pai masate, a theisate dongin khentat mengmeng ding hi hang. Dinkhawl man hilo hi hang. Tua manin na hun awng sung bek zong pammaih a, na hihnop telsa in na hun zangzaw in. Tua ahih manin i hihnop bang hi a, i hun neih bangzah hiam cih tel tek ni.\nKumkhat sungin kha 12 om a kha bangzah sungin bangteng hih nuam cih gel khol in. Kha khat sungin nipi 4 om a, nipi khat in bangteng hih nuam na hiam cih zong ngaihsutsa in nei in. Na hun a manpha thei penpen a zang dingin gelkhol lecin kumbei ciangin na kisikna tawm ding hi.\nNa sepnop pen a haksa hi thei a, hanciam mahmah a kisam zong hithei hi. A baih hetlo ahih lam na theih leh zong na sepgah khum mahmah ding ahih lam na theihsa ahih manin lungkim takin kipan in sem buatbuat lel in. Haksa i cih pen a gimhuai zong hithei a, upmawh leh lamet bangin zong mazanglo thei hi. Sum tampi, tha tampi beih khit ciang zong sepgah kimulo thei ahih manin tuate ah zong lungkia lo in sem veve ding cih nopna hi.\nNang mimal khantohna ding tampi gel khol inla, nang mimal theihna, muhna, zakna tangzai sak in. Sepzia a thak kipan inla, ngaihsutna a lamdang pipite zong tel sawm in. Mite tung pan dot theih ahih leh zong dong inla, laibu pan sim theih ding ahih leh zong sim in. Mi tawh kikholhna pan ngah dingte ahih leh zong mi tawh kikhawl in. Na muhna tuamtuamte pan a hoihzaw ding ahih a, na kikhel a kul a omte na theih leh kikhel ngam mai in.\nTukum bei ciang na tunna ding mukhol inla, na hihnop teng na hih khit ciang na nunghei dinga, na lungkim mahmah ding ahih leh na gelkholhna thupi hi cih thei in. Zong sem takpi ta inla, lawhcing in kalsuan toto in. Na sepna, na kisinna khempeuh ah kilungnuamsak tawm inla, mite tawh zong lungnopna bawl khawm zel in. Lungnopna, gualnopna a om kumthak kalsuanna hipeuh leh na gim na tawl zong noptuam hamtang ding hi.\nMaikum tu hun ciangin tuni a na kipatna na enkik dinga lungdam maitai in nuihna tawh na kidim ding hi. Topa in tua bang kumpha leh nasep hoih a sem dingin tukum in hong mabunpih tawntung ta hen.\nPrevious: Dahpihna (Pi Kim Zam, kum 87)\nNext: Kum thak ~ T. Sawm Lian\nJackie Chan zong galtai Refugee\nBang hangin Zomite in Khuado bawl ding i hiam? ~ Dr. Lam Khan Piang\n2015 kumsung Ebola zatui Million tampi ki bawlkhia ding


url: =Itna icih in banghiam ~ Dal Sen :: ZOMI DAILY\nposted on 11 July 2019 at 10:30 am UTC+9:30 Lomkholna: News\nLeitungah mi tampite in itna zongin tai uh a, ki tai kik zel lai ding hi. Hih leitung hun tomno sungin lungnopna dingbek zongin a tai mi tampi om uh a, ahi zongin tua bang mite in, lung khamna tui hualpi a phut khak uh ciangin ki leh kik theihna dingin hatna nei nawnlo thei uh hi. Tua bangmi ii hi kha ding hiam?\nNungak leh tangval ki ngai in, ki it mahmah uh a,ahi zongin a inn kuanpihte un,lung kimpih hetlo uh ahih manin a tawpna ah kikhen nading zingni hongsuak hi. Nungaknu pen a inn kuanpihte in,a ut loh pipi in, tangval dang khat tawh ki teeng dingin sawt uh a, tangval pa a lungsim na mahmah in, nungaknu in zong zawltai ding phamawhsa lo hi.\nAhi zongin tangvalpa in limtakin a ngaihsut khit ciangin haksa sa-pipi in, khitui nul kawmin a it mahmah a lawmnu in, a nu leh a pate maipha mu a, thupha a san theihna ding a ngaihsutsak ciangin kikhen nading thu na genkhia hi. Tua pen a it man hi a,itna hi kei ii ci thei ding hiam?\nNungak in ngai thei het loin, tangvalpa in ngai mahmah in,ken hongngai ing mi aa dingin hongphal thei keng, kei nong ngaih kei leh tua bangin ka omding, ahi kei leh kong tua cih ding hi, ci-a, a phinna pen itna hilo hi, ii ci thei ding hiam?\nMi pawlkhatte in ki ngaihna leh itna pen kibang hi ci thei uh a,hilo hi. Pawl khatte ki it lo napi in,ki ngai thei hilo ii hi hiam? ki ngaihna pen ki itna hilo a, ki ngaihna panin ki itna piang thei zaw hi.\nMel hoih man a, ki ngaihna in,sawtvei khom lo a, mel hoihna a kiam ciangin ngaihna zong kiam thei hi. Na ngaihnu na ngaihpa Accident na hangin ahih kei leh dam lohna khatpeuh hangin a mel ngeina bang nawn loin et ngam loh zahding dongin om hi leh na ngai zo dending hiam?\nMi hingte ii nuntakna sungah tuahphat hun om a, tuahsiat hun zong om hi. Leitung nuntakna pen ki lumlet den a, ei deihna bangin piang thei den lo hi. Tua ahih manin sum leh paai a neih man a, na ngaih ahih leh tuahsiatna khatpeuh nei in, sum teng bei in, anhuan ding om loin meikuang bek en in,om leh na ngai den zoding hiam? Sum neih man a, na ngaih ahih leh sumteng a bei hunhun in ki ngaihna zong bei thei hi.\nA mi zia, a dinmun,lungsim ki thei a, a ki ngai te zong ki nin hun nei in, sawtvei ki khom lo thei uhhi. Tua ahih manin,a hang omla a, it man a, itna in, ahih leh a tawntungin kip hi. Dal Sen\nPrevious: Khanna, Khantohna le Kiginna (Growth, Development and Readiness) ~ Pau Sian Lian\nNext: ZYA – Tonzang ah Tonzang khuabup phial lutkhin